Haluan kiittää tämän tunnustuksen antajaa ja samalla pyytää anteeksi kun sen\n'käsittelyssä' on kestänyt näin tolkuttoman kauan :/\ntämän tunnustuksen minulle antoi Sandra, blogista Sandran tekemää\nBlogissani oli käynnissä muutosprosessi tuolloin niin lykkäsin sen postaamista parempaan hetkeen...ja sitten lykkäsin vielä vähän lisää ja lisää...\nTämän haasteen sain Sandralta ja myöskin Rosmariini lähestyi minua haasteen kera,\njoten lisätään sekin joukon jatkeeksi :)\n-Olen horoskoopiltani oinas ja minusta se kuvastaa minua hyvin paljon :)\n-Rakastan laulamista ja musiikkia, olisi ihanaa jos voisin tehdä sitä työkseni.\n-Olen kangasholisti ;)\n-Olen teinistä saakka rakastanut Amerikkaa\n-..sinne pääsinkin 19v ensimmäisen kerran kielikurssille ja jatkoa seurasi Au-pairina v.2004\n-Haluaisin järkkärin ja oppia ottamaan sillä kuvia muista sekä itsestäni\n(tykkään olla kuvattavana)\n-30v lahjaksi hankiin itselleni valokuvaus-ajan, koska huomasin ettei minusta ole missään kuvia, aina se tyyppi kameran takana.\n-Minua vaivaa paha matkakuume, vaan mistä budjettia reissaamiseen?\n-Olen kotoisin hyvin pieneltä paikkakunnalta, ala-asteella koulussamme oli\nparhaimmillaan 21 oppilasta (1-6lk)\n-Haaveilen "kotiinpäin muuttamisesta", jotta minunkin lapset saisivat kokea samanlaisen vapaan ja paineettoman lapsuuden.\n-Olen sokerihiiri ja voisin popsia herkkuja vaikka kuinka,\naina välillä lakkoilen mutta palaan taas hetken päästä takaisin herkutteluun :)\nTämä vaihtelee. Jalkakivikaupoista: Triteks, nettikaupoista: majapuu, käpynen, metsola. I go with the flow..\nTummansininen on lempivärini (mariini) sekä kirkkaanpunainen, mutta näin kesäisin silmää hivelee erityisesti keltainen :)\nHaaveilen paristakin eri asiasta (ammatinsaralla), toisaalta houkuttaa villi keikkaelämä musiikin saralla ja toisaalta yrittäjyys. Tokikaan mikään mahdottomuus ei olisi yhdistää näitä kahta. Ompelupuuhia en haluaisi tehdä työkseni, mutta kankaita myisin mielelläni :)\nEiköhän se ole jo aika saavutus kun on kaksi ihanaa tyttöstä tuonut tähän maailmaan :)\nOmpelussa on monia eri tekniikoita mitä haluaisin osata. Olen tosi ruosteessa puuvillojen ompelussa ja olisi tosi kiva osata tehdä esimerkiksi iso tilkkutyö. Haaveilen mm. uusista päiväpeitoista tyttöjen sänkyyn.\nViimeksi ostin itselleni pastelliset farkut, vannoin vielä keväällä etten koskaan tule sellaisia ostamaan ;)\nTänä vuonna lupasin itselleni pitää itsestä parempaa huolta (30 tuli mittariin ja kriisi iski, mikä onneksi sitten laantui) mikä toteutui osittain, mutta on nyt jo unohtunut. Ehkä olisi taas aika muistaa.\nKevät. Keväällä luonto herää ja aurinko alkaa paistaa, itsekin huomaa heräävänsä talviunesta ja silloin on kesä vielä edessä :)\nKummatkin. vaikka suklaata kulutankin enemmän ;) tai itseasiassa parhaita nämä ovat yhdessä. Marabou Black, paras suklaa ikinä!! *superkuluttaja*\nHaluan muiston oma-tekemistäni asioista, ja kivaahan tämä on :)\nMutturalla, Kiikkusaari, Ommellinen, Miiiinullekko, Karkelokukka\nJa tässä kysymykset Rosmariinilta:\nNormaalisti vastaisin 'puikot', mutta koska olen viimeaikoina innostunut mattojen virkkauksesta on pakko tähän vastata että 'virkkuukoukku' ja iso sellainen :).\nHmm...olen tosi huono lukemaan kirjaa kokonaan, nykyinenkin kirja (täydellä teholla yötä päivää) on ollut kesken viimeisen puoli vuotta (älypuhelimen saatuani on iltalukemiset vaihtuneet iltasurffailuun ;))\nEhkä suurinta onnistumisen iloa toi tytöille viime kesänä ompelemani puuvillamekot. En ollut ommellut niin intensiivisesti pitkään aikaan, enkä varsinkaan puuvillasta, joten ilo oli suuri kun tajusin että osasin tehdä jotain käyttökelpoista juhlavaatetta.\nKesällä hame, muina vuodenaikoina housut. Tosin nyt kun olen melko virallisessa työssä niin taitaa se hame tulla kuvioon myös muutenkin kuin kesällä :) niitä siis tehtailemaan!\nMieheni mielestä varmaan puolet meidän tavaramäärästä on turhaa, mutta mä olen sellanen hamsteri ja uskon että kaikille niille löytyy käyttötarkoitus (ja jos todella ei sitä löydy niin hankkiudun siitä eroon). Tällä hetkellä minulla on menossa kierrätysprojekti. Myin juuri ylimääräisiä kankaita ja seuraavaksi vuoroa odottaa lastenvaatteet, niitä on ihan järkyttävän paljon :/\nKääks, no mä olen kyllä ihan marjapiirakka-ihmisiä. Se taitaa olla se kaikkein yleisin kahvipöydän herkku. Ruoanlaitossa oon niin peruspertsa kun vaan voi olla :)\nOnion 2035 itselle sekä lastenvaatteista Hoops-kava, sitä linnelin kaavaakin pitäisi päästä kokeilemaan :)\nHmm.. tää olikin paha. Mun harrastusten takia en telkkua ehi katsomaan juuri ollenkaan, mut ennen olin kyllä ihan orja siinä lajissa. Kun en muista mitään tuoreempaa sarjaa niin muistellaan vähän menneitä. Esiteininä olin ihan innoissani sarjasta "Blossom" ja parin vuoden päästä siitä kuvioon tuli "my so called life" (elin suorastaan noita sarjoja oman elämän puuttuessa :). Kuulostaa varmaan ihan hölmöltä, mutta minä olen ihan pienestä pitäen katsonut kaikkia sarjoja vähän eri silmällä. Minulla oli tapana piirtää pohjapiirrustukset jokaisesta talosta mitä noissa sarjoissa oli ja piirrellä myös se sisustukset jokaisesta huoneesta (erikoinen lapsi), ei siis varmaan ihmetyttänyt jos minusta sanottiin tulevan arkkitehti :) vaan toisin kävi (tosin edelleenkin rakastan suunnitella taloja ja sisustaa). Niin joo- suunnittelinhan minä meidän yläkerran remontinkin jo tuollaisena esiteininä, ja niin se vain toteutettiin :)\nOn niin paljon mitä haluaisin oppia. Maton kutominen kangaspuilla, neuleiden kutominen ilman ohjeita (omasta päästä), tilkkutöiden tekeminen niin että ne on siistejä :)\nMä en ole koskaan ollut bondi-fani mutta sanotaan nyt että Pierce :)\nEli, otetaan säännöt vielä tähän:\nTässä sitten minun kysymykset seuraaville:\nTämän haasteen laitan eteenpäin seuraaville blogeille:\n-Made in Menni\nTämän postaaminen on ollut tuolla luonnoksissa jo niin järkyttävän kauan että mitäs jos julkaistaisiin :). Tunnustukset minä heittelen vielä myöhemmin ihmisille, kunhan ehdin vähän enemmän tutustumaan blogeihin. Laitetaas haste eteenpäin! :)\nAnteeksi jo etukäteen te haasteenvastaanottajat, kun joudutte lukemaan, tämä postaus on PITKÄ :)\nLähettänyt Piiku klo 6.25 2 kommenttia:\nMeidän iso-neiti, melkein 4-vee, on aivan hulluja mekkoihin\nja kun neidin kasvuvauhti on lähtenyt huimaan nousuun\non melkein kaikki mekot nyt siirtyneet pikkusiskon kaappiin.\nSiispä käärin hihat ja ryhdyin hommiin!\nSelian runoratsu pääsi vihdoin ompelukseen, syyttä joutunut odottelemaan hyllyllä. Tämän mekon idea tuli toisen ompelijan blogista mitä en tietenkään enään muista, mutta kiitos sinulle! Runoratsujoustis siis seliasta ja pinkki joustis Hannan kankaasta, napit hamstereista ja resorit triteksiltä. Kaava oli sovellettu vanhasta mekosta.\nAlle vielä surauttelin paitaa pilvikankasta sekä kettu ja hanhi-kankaasta.\nTässä vielä sovituskuvaa,\nsinne se neiti lähti heti sohvalle kirmailemaan uusi mekko päällä :)\nPistetääs tähän väliin vielä paita joka on koottu meidän paikallisen ompeluryhmän kangasvaihtarikankaista. Kaavana varmaankiin se tuttu Hoops :)\nTämäkin paita vilahtelee aika-ajoin tuon heppamekon alla.\nSitten seuraavaksi pääsi paininjalan alle Majapuun 'Tyttö ja nukenvaunut'-velour. Tämäkin ostettu aikapäiviä sitten. Pienemmän neidin mekon surauttelin ompeluystävän luona meidän omissa 'laneissa' missä kyllä höpöteltiin enemmän kun ommeltiin ja isomman sitten kotosalla.\nTuota isompaa piti vähän 'jatkaa' tähtivelourilla kun oli vaan\nse tuttu 50cm korkeutta sitä kangasta.\nKaavat on omasta päästä molemmissa.\nPienemmän taskussa marimekon mustavalko-palloa.\nJA sitten tuoreimpaan.\nIhana ihana Sammalpolku!!\nTätä tilattiin joka värissä kimpassa ompeluystävien kanssa ja tytöt saivatkin viimetingassa mekot päiväkodin kuvaukseen. Oma harmaan-värinen kangas odottelee vielä sitä parasta kaavaa.\nJa vielä jonkinmoinen sovituskuva neidin asusta hänen omilla asusteillaan: siskon karvatossut ja oma "elukka", niin, siten sitä kutsutaan meillä :)\nJa kangasvarastot ne senkun kasvoivat perjantaisen Kankaiden yön ansiosta, ehkäpä siinä oli jo väsymyksestäkin kyse kun tilauksia tehtiin puoli kolmen aikaan yöllä :D mutta kivaa oli! tasataan sitä tiliä sitten myöhemmin ;)\nLähettänyt Piiku klo 5.08 Ei kommentteja:\nTunnisteet: lasten vaatteita, Mekot, Peitetikkikone\nJospa sitä taasen purkaisi pitkän ajan ompelukset.\nEdelleen koneella olo on hyvin rajoitettua, mutta koska sain Kankaiden yötä sitä hullujen kankaiden hamstraajien unelmien yötä varten viriteltyä itselleni ison näytön ja kunnon näppiksen olkkarin pöydälle niin mikä jotten tässä samalla tekisi muutaman postauksen ennenkö tämä kone taas häviää työkäyttöön.\nSaumanvaran facebook-ryhmässä oli taasen syksyllä mukavia haasteita joten\nViljamin Puodin sponssaamassa haasteessa muodostimme ryhmiä ja yhdessä oli tarkoitus löytää meidän yhteisiä tekijöitä. Minun ryhmässäni oli kaksi mukavaa ompelijaa ja selvittelimme meitä yhdistävät asiat: tuunaus, pitsit, nukkuminen (taisi siellä nousta esiin myöskin remontonti ja entisöinti jne..) Nukkuminen otettiin siis pää-aiheeksi ja siihen pyrittiin lisäämään pitsiä ja mahdollisesti jotai vanhaa hyötykäyttöön.\nTässä oli minun lähtökohdat: Viljamin puodin lahjoittama puudeli, pitsiä Karnaluksilta ja oma vanha pehmoinen ryppyinen raita- toppi joka oli odottanut jo pitkään hyötykäyttöpinossa\nNiistä syntyi pyjama meidän kaksivuotiaalle. Paidassa käytetty Hoopsia pohjana ja housut leikattu vanhoja housuja käyttäen. Lisätty valenappilista pitsillä. Resorit taitaa olla marimekkoa ja valkoinen pallokangas EK:sta.\nVielä pikku-poseeraus uudessa lempiasussa :)\nToisessa Saumanvaran haasteessa oli tarkoitus lähettää toiselle ompelijalle\nn. 10e arvoinen kangaspaketti, josta sitten saaja loihtii määrä-ajassa ompeluksen joka esitellään ryhmässä tai blogissa.\nTällaisen ihanan paketin minä sain:\nAivan ihanasta etana-kankaasta jota en muuten ollut vielä ennen edes nähnyt syntyi meidän kaksivuotiaalle synttärimekko. Vähän kiireessä se valmistui, nimittäin samaisena aamuna ommeltu kuin oli juhlatkin ;) Minä olen tällainen viime-tinka-ihminen.\nKaavana käytin pohjassa hoopsia, mutta katsoin tämän vuoden OB:n kesä-numeron kannesta vähän mallia kietaisumallin leikkaukseen.\nRuskea-oranssi raita on varmaankin Harjun trikoita, resorit Triteks.\nMutta onneksi se kuitenkin onnistui aivan nappiin! ja saaja puki päällensä hyvin mielellään.\nSiinäpä se sankari puhaltelee kynttiläänsä :)\nHihii, kyllä ompelu on mukavaa!\nLähettänyt Piiku klo 4.25 Ei kommentteja:\nTunnisteet: lasten vaatteita, Peitetikkikone, Salainen\nTalking about UFO's Unfinished objects :)...\nLöysin taasen minun kamalan ison keskeneräisten pinkan ja yhtenä kauniina iltana surauttelin niistä loppuun vajaa 10 vaatetta (monessa vain pari saumaa tekemättä, toiset vain leikattu valmiiksi).Ei ollut edes kova tinki, enkä ymmärräkkään miksen niihin\naiemmin ole tarttunut.\nTässä siis tytöille yhdet setit jotka ovat majailleet pinkassa puolisen vuotta,.Ensin syynä oli takakappaleiden puuttuminen, tästä pulasti pelasti minut ompelijaystävä. Sen jälkeen tuli kaamee vetskarin ompelupelko :D minä en ole vielä päässyt sinuiksi niiden kanssa, vaikka loppujen lopuksi ei siinä kauaa mennytkään.\nKaavat taisivat olla omasta päästä liivareiden kohdalla ja leggarit teen aina samoilla ostohousuista otetuilla kaavoilla. Laulukala-kangas Seliasta, takakappaleiden joustis ompeluystävältä, leggareiden oranssi joustis hannan kankaasta. Hupuissa olevat trikoovuoret: oranssipilvi:JNY ja keltainen tähti muistaakseni Ikasyriltä.\nkylä näillä kelepaa! Onneksi en odottanut yhtään enempää näiden kanssa,\ntai olisivat jääneet pieneksi.huh.\nTulossa vielä lisää ufo-postauksia sekä ompeluksia itselle.\nLähettänyt Piiku klo 4.50 5 kommenttia:\nIloista Vappua kaikille! joskokin sekin pyhä on jo aivan lopuillaan, mutta vielä ehtii toivotella :) Vapputorilla tuli käytyä molempien lasten kanssa ja tuskastuttua väkimäärään sekä tuohon ihanan ikiliikkuvaan puolitoistavuotiaaseen joka onneksi sammahti hyvin pian rattaisiin kun äitee vaan jaksoi körötellä ympäriämpäri, ja luopua kulkueen katsomisesta. ihme juttu tapahtui kun isompi tyttö kieltäytyi vappupallosta sekä possujunasta, mikä lie vaihe meneillään. Loppuilta sitten pyhitetään löhöämiselle ja mässäämiselle, ihania tällaiset keskellä-viikkoa-vapaat :)\nVihjailin edellisessä postauksessa jotain vappumekosta ja tässä sitä nyt olisi. Riemullisen keltainen pallomekko metsolan kankaasta. Kaava on onnellisen ompelijan oppaasta ja ehkäpä hieman käypämpi puuvillalle mutta hieman sovellettuna käy näin joustavallekkin materiaalille. Itselle valitsin koon M ja huomasin että sekin oli hyvin reilu varsinkin kun joustavasta materiaalista teki. Mutta lopputulos oli kuitenkin melkoisen onnistunut :)\nTyttösille tuli tehtyä aiemmin myös parit paidat, josko nekin vielä postaisin tähän.\nVasemmalla pienemmän versio edellisen postauksen kesäilo-tunikasta, pakkohan oli pikku-siskonkin saada omansa. Kaavana sama little lamb ja kankaina raitatrikoo kirpparilta ja sienitrikoo vaihtareilta. Isomman tytön tunika tuli tehtyä jo hieman pidempi aikaa sitten, kaavana sama little lamb pienillä sovelluksilla hihojen osalta. Kankaana ihana kesämetsä, oranssiraita kirpparilta sekä sienitrikoo hamstereista.\nMutta nyt tämä ahkera-liisa menee nauttimaan illasta miehensä kanssa,\nIhanaa iltaa teillekkin!\nLähettänyt Piiku klo 11.19 7 kommenttia:\nTunnisteet: lasten vaatteita, Naisten vaatteet, Peitetikkikone\nTovi on taas vierähtänyt viime postauksesta, mutta onneksi se ei silti tarkoita etten olisi saanut mitään aikaiseksi :D toki välillä asianlaita on kyllä niinkin.\nUusin lasten Ottobre tipahti postiluukusta ja ensimmäinen mikä siellä otti silmään oli Little Elephant-tunikamekkonen. Suunnitelma oli tehdä mekkonen pienemmälle tyttöselle (joka käyttää nyt kokoa 86) ja siispä kokeiluun lähti koko 92. Mutta kuinka ollakkaan kaava oli "hieman" reilu ja mekko päätyikin ensin isosiskon käyttöön (joka siis normisti kulkee 98-koon vaatteissa). Hänellekkin mekko oli hieman reilu, eli menee varmasti koko tulevan kesänkin.\nMiehen kommentti oli että kiva 'pääsiäismekko' :) Noh, ehkäpä keltainen ja lila saattaa vähän siihen suuntaan viitatakin, siksi päätinkin jotenkin vielä vähän raikastaa tuota ja tehdä alle vielä vähän lisää keltaista.\nLittle Lamb-kaavalla (luottokaavani) valmistui vielä aurinkoinen kesäilo-paita koossa 98.\nKylä ny kelepaa odotella iloista kesää :)\nVielä loppuun itselle tehty trikoinen tuubihuivi. Tästä tuli ihan lemppari, supermukava.\nMateriaalina metri tummansinistä pallokuvioista viskoositrikoota (EK) sekä pitsinjämiä omista varastoista. Tykkään :)\nPian se vappukin kolkuttelee ovia ja tulikin kokeiltua yhtä kivaa mekkomallia omaan Wappumekkoon, palataan pian siis astialle ;)\nLähettänyt Piiku klo 3.46 8 kommenttia:\nTyön aloitus - itselle paitoja\nTyöelämään paluu innoitti katselemaan helppoja kaavoja itselle.\nTässä 3 mallia joista tykkäsin.\nEnsimmäinen paita vasemmalta oli raglankokeilu Joka tyypin kaavakirja II:sta, itselle olisi riittänyt koko S, mutta pessimistinä tein sen ämmän ja muokkailin sitten reilulla kädellä jälkeenpäin hrmph..\nKankaana ihana Znokin puukuosi ja hihoissa kangasta Michasilta, resorit triteks.\nKeskimmäinen oli tämän kevään OB:stä (malli nro 2, mikähän sen nimi taas olikaan?). Tosi kiva malli ja superhelppo tehdä kahdesta palasta. Hieman kavensin vyötäröltä kun kaavaan oli tehty semmoinen hassu kumpu siihen kohtaan. Kangas on Nansoa triteksiltä (mun lempparia!).\nViimeinen oli yksi onnistuneimpia kokeiluja. Kaavana Susie Ottobre 5/09 (jos oikein muistan). Melko paljon muokkauksia, mm. etupuolen yläkappaleen pidennys näköjään tällekkin rintavarustukselle piti tehdä kaavasuurennos helman pidennys ja hihoista ei tainnut jäädä alkuperäistä muuta kuin se kiinnityskaari :) Hifistelyinä lisäsin valenappilistan ja savupiippukauluksen. Tässäkin kankaat triteksiltä. Hieman tein vielä muunnosta tämän kuvan ottamisen jälkeen, Susiessa kun tuo ylä ja alakappaleen kiinnitys on kaaressa niin jouduin suoristamaan tuon alakappaleen, jottei tekisi minulle raskausvatsaa niinkuin kuvassa..\nToinenkin Susie ja pari t-paitaa odottaa viimeistelyä..lisää siis luvassa joskus ;)\nLähettänyt Piiku klo 4.32 3 kommenttia:\nPöksypäivitys. Raitaa ja palloo.. ja isukillekkin jotakin.\nPlikoilla on ajelehtinu täällä ihanat harmaat veluuritunikat (finwearin) jo kuukauden päivät ja vihdosta viimein sain itseeni niskasta kiinni ja surauteltua niihin sopivia pöksyjä.\nEkoissa materiaalina Majapuun palloneulos. Kaava oma.\nJa toisissa materiaalina joustofrotee, olisko sekin Majapuulta (ihan liian kauan marinoitua kun ei edes varmaksi muista). Tätä oli tosi naftisti, mutta puolesta metristä sai näillä kikkailuilla tehtyä 98 ja 86 mittaiset housut.\nJa sitten vähän vanhoja muisteluita: meidän Isukille tuli tehtyä joululahjaksi piti olla isänpäiväksi pyjamapäntsit ihkusta Isä-kankaasta (minkä voitin Ompeluelämää-vuosijuhlilla arvonnassa). Vielä olis boxereiden verran kangasta jäljellä.. jos sitte vaikka synttärilahjaksi :)\nKaavan näihin otin miehen omista pyjamahousuista ja taskut toteutin kaaritaskuina. Pakko oli vielä lisätä tuo "rakkaudella tehty" merkki, olihan ne sitä <3\nOli muuten eka tekeles minkä koskaan miehelle tehnyt, tuskin ihan tavaksi tulee hänelle ommella mut jos sit vaikka silleen 'joskus ja jouluna' ;)\nLähettänyt Piiku klo 3.36 Ei kommentteja:\nTunnisteet: lasten vaatteita, Miesten vaatteita, Peitetikkikone\nToivon mukaan nyt tämä blogipohjien kanssa tappelu olisi ohitse ja pääsen päivittelemään näitä tekeleitäni. Pahoittelut teille jotka täällä olette käyneet kurkkimassa tänä aikana, tainnut vaihtua design melkein päivittäin :( Mahdollisesti vielä pieniä muutoksia tulossa matkan varrella, mutta toivottavasti ne eivät haittaa lukemista.\nIhanan aurinkoinen pääsiäinen on lopuillaan ja nyt tosiaan näyttäisi siltä että se kevät on VIHDOIN tulossa. Lämpöä riittää ja valoa! Ihanaa!\nTässä kuvaa minun pääsiäisestä, mummulassa oli pakko käydä vähän huruttelemassa äiteen teollisuuskoneilla (voi kun sais semmoset itellekkii...). Pipoja siis itselle, veljen pojille ja omalle äidilleni.\nJatkoa seuraa toisilla päivityksillä. Nauttikaa viimeistä lomapäivästä! :)\nLähettänyt Piiku klo 3.02 2 kommenttia:\nTunnisteet: lasten vaatteita, Naisten vaatteet\nPöksypäivitys. Raitaa ja palloo.. ja isukillekkin ...


Julkaistu 01.07.2009 17:50\nPaikalle tulleille poliiseille mies sanoi olevansa asunto-osakeyhtiön puheenjohtaja ja kaatelevansa puita tässä ominaisuudessa. Mies olikin joskus omistanut talosta asunto-osakkeen ja asunut siellä. Mutta kaikki tuo oli taakse jäänyttä.Miehen puhallettua alkometriin 2,25 promillen lukemat alkoi dominoefektimäinen rikosten kasaantuminen miehen tilille. Törkeän rattijuopumusepäilyn lisäksi poliisi katsoi humalikon syyllistyneen lievään vahingontekoon, sillä hän ehti kaataa pihalta pienen kuusen ennen tapaamistaan virkavallan kanssa.\nKiinniottoa mies vastusti raivokkaasti, ja poliisi väänsi hänen kätensä rautoihin. Tästä seurasi epäily haitanteosta virkamiehelle.Laittomasta uhkauksesta syntyi epäily jo aiemmin, sillä mies uhkaili paikalla olleita kahta talon asukasta. Kaiken huipuksi miehen pakettiauto ilmeni katsastamattomaksi - ajoneuvorikkomusepäily oli valmis.


Oulun Arvokiinteistöt Oy - Yrityssivu - Oikotie Asunnot\n* paikallinen yritys, jonka tulos hyödyttää omaa maakuntaa * asiantuntemusta myös rakennusalalta * julkisen kaupanvahvistajan palvelut * osaava ja innostunut henkilökunta\n56 Myytävää asuntoa 6 Vuokrattavaa asuntoa 3 Myytävää loma-asuntoa 14 Myytävää tonttia 3 Myytävää toimitilaa 1 Vuokrattava toimitila 1 Myytävä maa- ja metsätila\nVälittäminen on arvon asia\nTähän lauseeseen kiteytyvät Oulun Arvokiinteistöt Oy:n toimintaperiaatteet: jatkuvuus, paikallisuus ja yksilöllisyys.\nYksilöllinen ja laadukas palvelu on yrityksemme kivijalka. Yksilöllisyyden takaa ihmislähtöinen toimintafilosofiamme - jokainen asiakassuhde on ensisijaisesti ihmissuhde. Laadun ja tehokkuuden tae on koulutettu ja motivoitunut henkilökuntamme ja sitoutuminen Suomen Kiinteistövälittäjäliiton laatuyritys -ohjelmaan ensimmäisenä välitysliikkeenä Pohjois-Suomessa. Tunnemme markkina-alueemme läpikotaisin, onhan se oma kotiseutumme. Tämä ja ajan tasalla oleva hinnoittelu takaavat sinulle parhaan mahdollisen lopputuloksen, olitpa sitten myymässä tai ostamassa omaa kotiasi.


Kaukajärven ja Pitkäjärven luonnontilan turvaaminen - Adressit.com\nJaa Facebookissa (1745)\nKangasalan kaupunki tutkii erilaisia tieratkaisuja Kaukajärven ja Pitkäjärven välisen kannaksen eteläpuolelle. Lisäksi selvitetään Kaukajärven rannalla sijaitsevien Kuuselantien loma-asuntojen vakinaistamista ja alueen lisärakentamista.\nAlue on todettu selvityksissä arvokkaaksi virkistys- ja luontokohteeksi. Kannaksen eteläpuolella sijaitsee mm. tärkeä lähteikkö. Saarenmaan kaavoittamisen ja aiempien avohakkuiden seurauksena Kuuselantien rantarinne on jatkossa ainoa ekologinen yhteys Kisapirtiltä Tampereelle. Karu ja kirkasvetinen Kaukajärvi on toistaiseksi ollut Tampereen puhtain järvi. Lisääntyvät hulevedet ja maanrakennuksen aiheuttamat valumat vaikuttavat väistämättä herkän ja haavoittuvaisen järven vesitalouteen.\nKuuselantien kaavasuunnitelman tavoitteet ovat ristiriidassa maakuntakaavan, luonnonsuojelulain, vesilain ja luontoselvitysten kanssa. Kaavatyön tavoitteena tulisi olla Kaukajärven ja Pitkäjärven luonnontilan turvaaminen yhteistyössä Tampereen kaupungin kanssa. Esitämme, että asemakaavan tavoitteeksi otetaan maakuntakaavan ja osayleiskaavaehdotuksen mukaisesti alueen kehittäminen seudullisesti tärkeänä viheralueena ja rannan osalta lomarakennusten alueena. Pelkästään pyöräilyväylän rakentaminen lähteikön päälle jyrkkään rinteeseen tarkoittaa arvokkaan luontokohteen pilaantumista. Uusi ajoväylä on alueelle tarpeeton, kallis ja ekologisesti kestämätön. Lisärakentamista alueelle ei tule esittää, vaan se tulee ohjata osayleiskaavaehdotuksen mukaisesti lähemmäksi Saarenmaantietä.\nAllekirjoitukset ja kommentit toimitetaan Kangasalan kaupungin kaavoitukselle 16.4.2021\nMIELIPIDE, Kuuselantien asemakaavan OAS Saarenmaan alueella, 861\nKangasalan kaupunki tutkii Kuuselantien ympäristön ja kulkureittien kehittämismahdollisuuksia. Kaukajärven ja Pitkäjärven väliselle kannakselle sekä Kuuselantien vapaa-ajanasuntojen eteläpuolelle virkistysalueelle pohditaan erilaisia tieratkaisuja polkupyöräilyn pääreitistä autotiehen. Lisäksi selvitetään mahdollisuutta muuttaa Kaukajärven rannan vapaa-ajanasunnot vakituisen asumisen piiriin sekä kaavoittaa lisää tontteja alueelle.\nKaukajärven ja Pitkäjärven etelän puoleisella alueella on suuri merkitys kangasalalaisille ja tamperelaisille. Alueen jyrkät ja jylhät maisemat ovat erityinen luonnonkaunis helmi, joka toimii tärkeänä luontokohteena tuhansille kaupunkilaisille. Liutun lähde tunnetaan luontomatkailijoiden keskuudessa pääkaupunkiseutua myöten, ja se on ollut vielä muutama vuosi sitten ainut juomakelpoinen lähde Pirkanmaalla. Karu ja kirkas Kaukajärvi on Tampereen puhtain järvi . Järvi tunnetaan yhtenä parhaista suomalaisista snorklaus- ja sukelluskohteista .\nSaarenmaan osayleiskaavaehdotuksessa  alue on määritelty retkeily- ja ulkoilualueeksi sekä Kaukajärven rannan osalta loma-asuntojen alueeksi. Kuuselantien asemakaavan osallistumis- ja arviointisuunnitelman (OAS)  tavoitteissa kuitenkin mainitaan selvitystarve alueen lisärakentamiselle ja vapaa-ajan asuntojen muuttamiselle vakituisiksi asunnoiksi. Osayleiskaavaehdotuksessa alueen eteläpuolelle on merkitty pyöräilyreitti. Eri yhteyksissä on noussut esiin, että ajatuksena on selvittää myös uuden ajoneuvoliikenneyhteyden rakentamista alueelle. OAS:ssa esitetty lisärakentaminen ja ajoneuvoliikenneyhteys ovat ristiriidassa osayleiskaavaehdotuksen kanssa. Ne ovat ristiriidassa myös Pirkanmaan maakuntakaavan  kanssa, jossa alue on määritelty seudulliseksi viheralueeksi.\nOsayleiskaavaehdotuksen luontoselvityksessä  todetaan, että Kaukajärven ja Pitkäjärven etelän puoleisella alueella sijaitsee monimuotoinen metsäalue, joka on monin paikoin METSO-ohjelmaan soveltuva. Selvitysalueen kautta kulkee arvokkaita seudullisia ekologisia yhteyksiä. Luontoselvitys esittää alueen säilyttämistä luonnontilaisena ja rakentamattomana mahdollisimman laajana kokonaisuutena. Metsien suojelun todetaan tukevan virkistysarvon säilymistä.\nLuontoselvityksessä Pitkäjärven länsipäässä sijaitseva Liutun lähteikkö todetaan luonnontilaisen kaltaiseksi ja näin metsälain mukaiseksi monimuotoisuuden kannalta erityisen tärkeäksi elinympäristöksi. Alueella sijaitsee myös lukuisia muita noroja, joita luontoselvityksessä ei ole kartoitettu. Kannaksen tuntumassa on laaja kosteikko, jonka säilyminen rikkoutumattomana on tärkeää koko alueen ekologian kannalta. Luontoselvityksessä todetaan, että arvokkaita metsälakikohteita, kuten luonnontilaisia lähteitä, on jo kadonnut Saarenmaan alueelta muun muassa hakkuiden ja ojituksen seurauksena. Lainsäädäntö velvoittaa ottamaan lähteet huomioon kaavoituksessa. Vesilain  mukaan lähteen luonnontilan vaarantaminen on kielletty. Lähteiköt ovat herkkiä erityisiä lajeja sisältäviä elinympäristöjä. Pelkästään pyöräilyväylän rakentaminen lähteikön päälle jyrkkään rinteeseen tarkoittaa arvokkaan luontokohteen pilaantumista.\nKuuselantien varteen sijoittuva paikoin kaksikymmentä metriä korkea jyrkänne mainitaan luontoselvityksessä metsälakikohteena ja liito-oravalle soveltuvana ympäristönä. Liito-oravaselvityksessä  kannaksen eteläpuoli ja Kaukajärven itäpään metsäalue on merkitty liito-oravan elinalueeksi. Selvityksen mukaan Kuuselantien suuntainen rantarinne esitetään liito-oravan ensisijaisena yhteytenä. Luonnonsuojelulain mukaan liito-oravan lisääntymis- ja levähdyspaikkojen hävittäminen ja heikentäminen on kiellettyä (LsL 49 §) .\nJos Kuuselantien Kaukajärven rantaan sijouttuvalle osuudelle sallitaan vakituinen asujaimisto, on olemassa huoli, että lisä- ja infrastruktuurirakentaminen vahingoittaa alueen herkkiä luontoarvoja, rajaa virkistyskäyttöä ja katkaisee alueen tärkeimmän ekologisen yhteyden. Kuuselantien rinneranta yhdistää luontoalueet Kisapirtiltä Hikivuorelle ja Haiharaan asti. Saarenmaan osayleiskaavasuunnitelmien seurauksena alueen ekologinen yhteys on jatkossa Kuuselantien ranta-alueen varassa. ELY-keskuksen lausunnossa Saarenmaantien osayleiskaavaehdotuksesta  todetaan, että viheryhteystarve on sijoitettu avohakatulle alueelle eikä vastaa näiltä osin luontoselvityksessä esitettyä kulkuyhteysaluetta. Esimerkiksi tämän vuoksi kaavaa vaadittiin tarkistettavaksi. Suunnitelma tulisi kytkeä Tampereen puolen maankäyttöön yhtenäisyyden säilyttämiseksi Kaukajärven etelärannoilla, mihin myös maakuntakaava ohjaa.\nSekä väylä- että asuinrakentaminen vaikeakulkuiselle alueelle, joka on osin kosteikkoa ja osin jyrkkää kalliota, edellyttää sekä paalutus- että louhintatöitä. Maanrakennus sekä puiden ja pensaiden raivaaminen lisäävät väistämättä hulevesikuormitusta Kaukajärveen. Mitä enemmän rannassa on kasvillisuutta, sitä paremmin se suojaa pintavalumilta. Rakentaminen jyrkkään rinteeseen tarkoittaa nyt luonnontilaisen jylhän ranta-alueen luonteen radikaalia muuttamista. Kuuselantien idyllinen rinnemaisema yhdistää luontoa ja mökkikulttuuria metsän lomassa kaupungin läheisyydessä. Nykyaikainen omakotirakentaminen rikkoo yhtenäisyyden Tampereen puolen etelärannan kanssa.\nKuuselantien OAS:n tavoitteet ovat vastoin maakuntakaavaa, luonnonsuojelulakia, vesilakia ja luontoselvityksiä. Lisäksi luontoselvityksen kriteeristö perustuu jo vanhentuneisiin uhanalaiskartoituksiin vuodelta 2008 (uudempi Suomen luontotyyppien uhanalaiskartoitus vuodelta 2018, Suomen luonnon punainen kirja 2019) ja luonnontila on heikentynyt entisestään. Uudempaa luontoselvitystä tarvitaan antamaan ajantasainen kuva alueen erityisten elinympäristöjen tilasta ja lajikirjosta.\nKaavatyön tavoitteena tulisi olla Kaukajärven ja Pitkäjärven luonnontilan turvaaminen yhteistyössä Tampereen kaupungin kanssa. Esitämme, että asemakaavan tavoitteeksi otetaan maakuntakaavan ja osayleiskaavaehdotuksen mukaisesti alueen kehittäminen seudullisesti tärkeänä viheralueena ja rannan osalta lomarakennusten alueena. Lisärakentamista alueelle ei tule esittää, vaan se tulee ohjata osayleiskaavaehdotuksen mukaisesti lähemmäksi Saarenmaantietä. Kulkuyhteyksiä ajatellen autolla pääsee jo nyt helposti kymmenessä minuutissa Liutusta Hervantaan Kaukajärven kautta. Pyöräilijöille puolestaan alueella on jo nyt kaksi reittiä Liutusta Hervantaan: Kisapirtin kautta valaistua pururataa tai Kuuselantien kautta. Uusi ajoväylä on alueelle tarpeeton, kallis ja ekologisesti kestämätön.\n Kangasala, Saarenmaa, kaava 36, osayleiskaavaehdotus (16.10.2020), ks. https://www.ymparisto.fi/fi-FI/Elinymparisto_ja_kaavoitus/Yhdyskuntarakenne/Kaavalausunnot__Pirkanmaa(57587)\nAntti Pulkkinen Ota yhteyttä adressin tekijään\nAllekirjoittamalla tämän adressin annan luvan siihen, että Antti Pulkkinen voi luovuttaa tällä lomakkeella antamani tiedot päätöksentekijöille.


New Vogue Children ☆: Ofelia 2010\nLähettänyt Caramea klo 12:15 ip.\nMistress Mystral 9. toukokuuta 2010 klo 12.47\nBongasinpa sinutkin tuolta Ofeliasta. Nättejä olitte!\nCaramea 9. toukokuuta 2010 klo 12.49\nMystral: Oho! Mikset tullut moikkaamaan? :D\nNukke - Doll De ViL - 9. toukokuuta 2010 klo 13.10\nvoi että mitkä asut teillä taas : ) ♥ ihana tuo ruususormus ! ♥\nMistress Mystral 9. toukokuuta 2010 klo 13.13\nEn mä uskalla tulla moikkaamaan :D Mietin, että ei ne kuitenkaan tunnista. Salaa vaan stalkkailin ihmisiä. Täytynee tulla ensi kerralla.\nCaramea 9. toukokuuta 2010 klo 13.33\nNukke: Kiitoksia! Kyllä, 'kihlasormukseni' on aikas ihana. :'D\nMystral: Olet oikeassa siinä, että luultavasti en tunnistakaan ikinä ketään, sellainen hömppä kun olen. Mutta eihän se kai mitään, sen kun sitten esittäytyy ja toteaa vaikka että luen blogiasi, niin se siitä? :3\nPrinsessa Ruusunen 10. toukokuuta 2010 klo 7.43\nOiH!Tuo Angelic Prettyn hame on yksi lemppareistani?Jos joskus myyt sen niin tässäpä ostaja ehdokas:D Asu kokonaisuus on muutenkin ihana niinkuin asusi aina!:)\nCaramea 10. toukokuuta 2010 klo 7.55\nRuusunen: Kiitosta vaan! Jos päätän jotain lähteä myymään jossain vaiheessa, niin luultavasti laitan ne Terribleen myyntiin. :D Nyt tällä hetkellä en ole myymässä ainakaan tätä mekkoa.


PlayStation 5 - hype, huhut ja uutiset | Page 44 | KonsoliFIN / FilmiFIN\nÄänet: 37 66,1%\nÄänet: 19 33,9%\nEnsimmäinen Edellinen 44 of 130\nKinect tuotiin pakotettuna konsolin yhteyteen ilman uskottavaa selvitystä mitä varten. Siinä on se pieni ero.\nReactions: karpaasi and Zod\nOnko se auki vai miksi siinä kuvassa, jossa oli rinnakkain PS4 ja PS5 erot, niin kovalevyn koosta ei ollut mainintaa PS5 kohdalla\nKaikki PS5 sisältö on vielä auki.\nKuvaan oli laitettu vain varmistetut asiat. Kaikki muu mikä foorumeilla liikkuu on enemmän ja vähemmän spekulointia, arvailua, toiveunta jne.\nOkei. Asia selvä. Kiitoksia teille selvennyksistä\nMutta KINECT kuitenkin. Siinä mitään muuta ole.\nKamera ei ole mitään uutta. Sellainen on kulkenut pleikkarin mukana ainakin jo PS2:sta asti.\nKinect oli jo xbox 360 mukana lisävarusteena. Xbox one vaan todella paljon kehittyneenä.\nNo mikäs se olisi herralle ollut uskottava selitys? Kamoon...\nKamera osana konsolin peruskonseptia = Kinect\nKonsolin ohjaus puheella ja eleillä= Kinect\nIkkuna striimaajille = Kinect\nOsana sisäistä viestittelyä = Kinect\nSirin kaltainen palvelu = Kinect\nSilloin kun kamera on lisävaruste asia on ok. Kun kamera pakotetaan pitämään konsoliin kytkettynä 24h/7, täytyy sille olla joku uskottava selitys. Microsoftilta ei koskaan sellaista tullut ja sen tien jäljet näemme tänään.\nKinect oli paha, mutta silti Amazonin/Googlen/Applen avustajilla varustetut "älykaiuttimet" lyöneet Jenkeissä läpi. Ehkä aika ei tuolloin ollut vielä valmis. Jotenkaan en pidä mahdottomana, että "Kinectillä" yritettäisiin taas sisään.\nTulee takaisin. Nyt se vain osataan markkinoida paremmin.\nMyös kun on Sony laite niin ei taida olla enää väliä vaikka olisi 24/7 päällä\nReactions: CharGasM, -mic-, cobalos and 1 other person\nPostatkaas joku ne Nisun viestit. Tämän on jo näin yhdeltä puolelta nähtynä keskusteluna parasta settiä vähään aikaan.\nTai sitten ei postata. Jos haluaa nähdä, mitä joku toinen foorumilainen postailee foorumille, niin silloin voi poistaa blokin. Ei ruveta täyttämään ketjuja kopioiduilla viesteillä, jotta joku voi nähdä ne vaikka ei normaalisti haluakaan nähdä niitä.\nReactions: MrBeach, Lebe80, Timppa and 2 others\nTuo "Pakotettu Kinect" taidettiin poistaa ennen julkaisua, niin hieman outoa väittää, että sitä olisi ollut pakko käyttää.\nMicrosoft is making another Xbox One policy change by allowing gamers to use the upcoming console without Kinect. When Microsoft originally unveiled the Xbox One in May, the company said the Kinect...\nAlkuun Kinect oli pakko ostaa, kun se tuli konsolin mukana paketissa. Tämän aiheuttaessa närää jätettiin se pois. Missään vaiheessa ei ollut pakko käyttää 24/7 kyseistä härveliä.\nPS5:n kameralle sanoisin kohteliaasti ei kiitos, kuten kaikkien aiempienkin konsolikameroiden kohdalla.\nKun vertaa aiempien sukupolvien pelinkehittäjille jaettuja pleikkareita, poikkeaa tämä PS5 kyllä rajusti tästä joukosta. Liekö ensimmäinen jonka muodot on patentoitu? Voisi kieliä likeisyydestä myyntiversion kanssa?\nTäällä puolestaan kameraa on käytetty tässä sukupolvessa enemmän kuin koskaan. Siihen sopivat perustelut on tarjonnut PSVR.\nItse en ole (ainakaan vielä) lähtenyt VR-kelkkaan mukaan. Toki VR:n kanssa kameraa käytetään, mutta muuten en ole noille keksinyt mitään hyödyllistä tarkoitusta. Esimerkiksi konsolin ohjaaminen äänellä tai eleillä tuntuu hiukan turhalta.\nItse en ole (ainakaan vielä) lähtenyt VR-kelkkaan mukaan.\nMiettinyt tuota, miten saada kuluttajalle välitön wow-fiilis uudella sukupolvella? Grafiikalla tietysti, mutta onko hyppäys niin iso että sen huomaa heti selkeästi? Sillä mentiin kun siirryttiin PS1->PS2->PS3, mutta jo mielestäni vähemmän kun siirryttiin PS4:lle.\nJoku vipuvarsi siinä pitää olla. Siihen huutoon voi vastata helposti päälle puettava langaton VR-visiiri, joka striimaa sisällöt PS5:sta. Sopivan helposti lähestyttävä ja kuitenkin antaa tyystin uusia pelikokemuksia vanhoille jäärillekin. Luulen patenttien pohjalta Sonyn kaavailevan jotain tämän suuntaista.


Löysin kaupasta italialaista gluteenitonta hirssimaitoa. Käytän paljon kaura- ja riisimaitoa, jonkun verran myös soijamaitoa, mutta hirssimaitoa en ollut koskaan kokeillut. Maku oli mielyttävän samettinen ja päätin testata sitä sunnuntaina riisipuuron keittoon. Parhaita ostoksia keittiööni on ollut puuron haudutuskattila. Puurosta tuli kenties parasta riisipuuroa, jota olemme syöneet! Tuota luomuherkkua tulen maistamaan toistekin - seuraavaksi kokeilen pirtelöön sitä.\n1 prk (750ml) hirssimaitoa (Isola Bio Drink Millet)\nKiehauta vesi ja lisää riisi sekä voi. Anna veden ja voin imeytyä riiseihin. Sekoita välillä.\nAnna puuron kiehua keskilämmöllä, hämmennä välillä.\nPuuro on valmista noin puolen tunnin kuluttua.\nLisää suola ja sekoita hyvin.\nLähettänyt Mariannen Makumaailma klo 18.38 Ei kommentteja:\nTunnisteet: gluteeniton resepti, hirssi, hirssimaito, laktoositon, maidoton, puuro, puuroriisi, riisipuuro, vegaani\nIltalehti Sadonkorjuu-liite Herkullista Arkiruokaa - Kesäkurpitsa-ruusukaaligratiini\nvajaa ½ dl rypsiöljyä\n1 ruukku tuoretta sitruunamelissaa\n1) Säädä uuni 225 asteeseen.\n2) Puhdista ja tarvittaessa halkaise ruusukaalit.\n3) Paloittele kesäkurpitsa.\n4) Höyrytä ruusukaalit pehmeiksi tai käytä pakastettuja ruusukaaleja.\n5) Valmista tomaattikastike: Silppua sipulit ja kuullota rypsiöljyssä. Lisää kesäkurpitsakuutiot. Kuullota hetki ja lisää sen jälkeen tomaattimurska, parmesaani ja mausteet.\n6) Lorauta uunivuokaan öljyä ja kaada ruusukaalit vuokaan. Kaada kastike päälle.\n7) Ripottele parmesaania päälle ja paista uunissa 15 minuuttia.\nTunnisteet: gluteeniton resepti, kesäkurpitsa, laktoositon, parmesaani, ruusukaali, rypsiöljy, sipuli, sitruunamelissa, tomaattimurska, uuniruoka, valkosipuli\nIltalehti Sadonkorjuu-liite Herkullista Arkiruokaa - Hirssikasvispata\nTeksti ja reseptit: Marianne Kiskola\nKuvat: Jaakko Virtanen\nPerinteisen raskaat ruoat voi valmistaa keveästi, ravitsevasti ja värikkäästi. Sadonkorjuun aika tarjoaa runsain mitoin ihania vihanneksia, joita kannattaa hyödyntää kotikeittiössä.\n1 rkl Provencale-yrttiseosta\n1) Säädä uuni 200 asteeseen.\n2) Lorauta rypsiöljy uunikulhoon.\n3) Lisää vuoan pohjalle hirssi.\n4) Pilko vihannekset ryynien päälle.\n5) Kiehauta vesi ja murenna kasvisliemikuutio. Pilko tomaatit ja valkosipulinkynnet joukkoon sekä lisää mausteet.\n6) Kaada neste pataan.\n7) Nosta kulhon päälle kansi ja nosta pata uuniin 40 minuutiksi.\n8) Pikavinkki: Voit valmistaa ruoan myös kattilassa. Tällöin lisää hirssi kiehuvaan veteen ja sen jälkeen vihannekset. Anna kiehua hiljaisella lämmöllä, välillä hämmennellen.\n9) Proteiinivinkki: Jos haluat hirssipadasta jämerämpää, voit lisätä joukkoon tofua tai paistettua kanaa.\nTunnisteet: fenkoli, gluteeniton resepti, hirssi, hirssikasvispata, kesäkurpitsa, laktoositon, paprika, porkkana, punasipuli, uuniruoka, vegaani\nIltalehti Sadonkorjuu-liite Herkullista Arkiruokaa - Silakkalaatikko tuoreella timjamilla\nPerinteinen silakkalaatikko saa uuden potkun suolakurkusta ja tuoreesta timjamista.\nSILAKKALAATIKKO TUOREELLA TIMJAMILLA\n400 g tuoreita silakkafileitä\n1 kg kuorellisia perunoita\n4 dl luomu- tai kauramaitoa\n2) Viipaloi perunat ja nosta hetkeksi kylmään veteen.\n3) Kuori ja silppua sipulit. Kuullota kevyesti öljyssä paistinpannulla.\n4) Voitele uunivuoka voilla tai öljyllä.\n5) Taputtele perunaviipaleet kuivaksi.\n6) Aseta uunivuoan pohjalle kerroksittain perunaviipaleita, silakoita, sipulia, timjamia ja suolakurkkuviipaleita. Jätä päällimmäiseksi kerros perunaviipaleita.\n7) Vispaa keskenään kananmunat ja maito. Kaada seos vuokaan.\n8) Anna kypsyä uunissa noin tunti.\nTunnisteet: gluteeniton resepti, laktoositon, luomu, luomukananmuna, peruna, silakka, silakkafile, silakkalaatikko, sipuli, suolakurkku, tuore timjami, uuniruoka\nIltalehti Sadonkorjuu-liite Herkullista Arkiruokaa - Makaronilaatikko\nMakaronilaatikko valmistetaan täysjyväpastaan ja vaihteeksi soijarouheeseen, jossa on mukavasti proteiinia, mutta ei eläinrasvaa. Kananmuna-maitoseos korvataan soijamaidolla, joka sitoo itsessään, eikä kananmunaa tarvita.\nMAKARONILAATIKKO TÄYSJYVÄPASTASTA JA SOIJAROUHEESTA\n5 dl täysjyvä-luomumakaronia\n3 kpl kuivattuja chilejä tai 1 tl chilijauhetta\n7 dl luomusoijamaitoa\n(3 dl Emmental-juustoraastetta)\n2) Kiehauta soijarouhe ja kuivatut chilit suolavedessä.\n3) Keitä makaronit suolalla maustetussa vedessä lähes kypsiksi.\n4) Valuta soijarouhe ja poista chilit.\n5) Silppua sipulit.\n6) Kuumenna öljy kasarissa ja kuullota sipulisilppu. Lisää soijarouhe ja mausteet.\n7) Lorauta rypsiöljyä uunivuoan pohjalle.\n8) Sekoita kaikki ainekset vuokaan.\n9) Kypsennä vuokaa uunissa noin 45-60 minuuttia.\n10) Jos käytät juustoraastetta, lisää se paistamisen loppupuolella ja paista vain sen verran että juustoraaste saa väriä.\nTunnisteet: chili, curry, emmental, herneet, laktoositon, luomu, makaroni, makaronilaatikko, soijamaito, soijarouhe, täysjyväpasta, vegaani\nIltalehti Sadonkorjuu-liite Omena-vinkit\nTeksti: Marianne Kiskola\n10 keinoa hyödyntää omenat\nJoka syksy omenoiden kanssa tarjonta ja kysyntä eivät millään meinaa kohdata, kun kerralla puu – parhaimmillaan usea – antaa omenasatonsa kerralla. Mihin nämä kaikki omenat laitetaan? Ei hätää! 10 omenavinkkiä pelastaa sadon ja puutarhurin hermot.\n1) Pressu puiden alle! Siinä vaiheessa kun ensimmäiset omenat alkavat tipahdella puusta, kannattaa puun alle levittää pressu tai kangas, johon omenat voivat rauhassa tippua. Siitä ne on helpompi kerätä kerralla kuin yksitellen noukkia maasta.\n2) Talkoovoima on supervoima! Ennenvanhaan asiat tehtiin yhdessä ja siinä oli suuri viisaus. Kymmenen ihmistä poimii, pilkkoo ja mehustaa huomattavasti tehokkaammin kuin yksi yksinään. Kutsu siis ystävät, sukulaiset tai naapurit talkoisiin – ja jakakaa saalis keskenänne. Kukaan ei väsy ja pakastimet sekä hillokaapit täyttyvät kuin itsestään. Ja parasta on yhdessä tekemisen meininki!\n3) Hilloa! Tee erilaisia hilloja omenasta. Osa maustuu inkivääristä, osa kanelista, osa rommista. Voit käyttää hilloja talvella aamupirtelöihin tai puuronsilmänä ja herkutella lettujen kera. Pakastaessasi hillon, tarvitset puolta vähemmän sokeria. Hillosta saa myös kauniita lahjoja, kun päällystää kankaalla korkin vierailulle lähtiessään.\n4) Mehusta! Omenamehu on helppo keitellä. Lasipullot voi kuumentaa astianpesukoneessa ja korkit kiehauttaa kiehuvassa vedessä. Omenamehua on ihana juoda pitkin vuotta ja siitä saa kauniissa pulloissa mukavia joululahjoja tai tupaantuliaisia.\n5) Syö sellaisenaan! Pese ja puolita omenat (viitseliäs ottaa siemenkodankin pois). Laita omenanpuolikkaat kulhoon ja peittää ne kylmällä vedellä, johon puristetaan sitruunasta mehua. Omenalohkot pysyvät raikkaina ja ne on helppo napsia välipalaksi. Samalla tulee annettua keittiölle kaunis silaus ja hurmaava tuoksu.\n6) Kuivata! Jos nurkista löytyy kuivuri, se on näppärä omenalohkojen tai renkaiden kuivattamisessa. Omenat kannattaa kuitenkin kuoria ennen kuivatusta. Kiertoilmauunissa voi myös kuivattaa noin 40-50 asteessa omenasiivuja vuorokauden ajan, mutta uuninluukku kannattaa pitää raollaan.\n7) Pakasta omenalohkoja boolin viilennykseksi! Pikkujoulujuhliin tai synttärikekkereille booliin tai juomiin voi lisätä isohkoja, pakastettuja omenanpaloja. Joulun aikaan omena ei myöskään riitele joulun mausteiden kanssa. Omenanpala ei myöskään laimenna juomaa jääpalan tavoin, vaan antaa lisämakua.\n8) Omenat uuniin! Uuniomenat ovat helppo herkku. Omenalohkot nostetaan voideltuun uunivuokaan ja ripsautetaan päälle sokeria, kanelia ja kaurahiutaleita. Vaniljakastikkeen tai jäätelön kanssa uuniomenat ovat suussa sulava makuelämys.\n9) Jaettu ilo on yhteinen ilo! Siirtolapuutarhatyyliin kannattaa laittaa omenat säkkiin valmiiksi ja ne kadun varteen kyltin kera: Saa ottaa. Tanskassa olen nähnyt myös, että vastavuoroisuus toimii. Omenoiden lahjoittajalle on kiikutettu vastaavasti luumuja tai päärynöitä.\n10) Varmista sato tulevinakin vuosina! Paranna omenapuiden laatua hoitamalla puuta. Leikkaa kuivat ja kuolleet oksat sekä karsi puuta säännöllisesti. Tarkasta oman puusi hoito-ohjeet, sillä nuoren ja vanhan puun hoito-ohjeet eroavat toisistaan. Lisätietoja löytyy esim. martoilta, Kekkilältä ja Kotipuutarhuri.com:sta.\nLähettänyt Mariannen Makumaailma klo 18.11 Ei kommentteja:\nTunnisteet: kaura-omenapaistos, kuivatut omenanpalat, omena, omenahillo, omenasose, pitsinen omenaunelma\nIltalehti Sadonkorjuu-liite Herkullista Arkiruokaa...


Kristiina Kortelahti: TÄRKEÄ KAPINE, VAI?\nMuutama päivä tätä vuotta on jo eletty ja me jotka vielä haluamme käyttää ihan oikeita paperikalentereita olemme jo hankkineet uudet kalenterit. Vai vieläkö sinulla on se hankkimatta?\nKalenteri on ainakin minulle tärkeä, ja nimenomaan paperinen johon voi kirjoittaa kaiken muistettavan. Puhelimessanikin on tietysti kalenteri ja jotain siihenkin näpyttelen muistiin, mutta tykkään kyllä paperisesta enemmän.\nPaperisesta on mielestäni helpompi hahmotella koko kuukauden muistettavat yhdellä kertaa.\nSeinällä olevaan kalenteriin voivat muutkin perheenjäsenet kirjoittaa muistettavansa. Meitä on vaan kaksi jotka käyttävät tätä kalenteria, joten meidän menot ja muistettavat asiat mahtuvat tällaiseen, mutta nykyään on saatavissa monenlaisia kalentereita joihin muistiinpanoja mahtuu vaikka kuinka paljon.\nKatselin paikallisen kirjakaupan kalenteritarjontaa, mutta en löytänyt oikein itselleni sopivaa. Jos kalenterin koko oli hyvä, niin kuvat tai paperin laatu eivät miellyttäneet silmääni. Tai sitten kalenteri oli ruotsinkielinen, eikä nimipäiviä ollut kuin ruotsiksi.\nJos kalenteri on Ruotsissa tehty, niin joissakin juhlapäivissä saattaa olla eroavaisuutta Suomen juhlapäiviin.\nHalusin ihan kunnon suomenkielisen kalenterin, jossa ei tarvitse olla mitään turhaa, kunhan juhlapäivät on selvästi merkitty, mieluiten punaisella jotta erottuvat. Nimipäivät pitää myös olla.\nPaperi saa mielellään olla mattapintaista, paksuhkoa ja päivien kohdalla pitää olla sopivasti tilaa kirjoittaa muistettavat asiat.\nHyvä on myös jos kalenterista näkee milloin on täysikuu, jotta tietää koska pitää nukkua huonosti :)\nKalenterin kuvat ovat minulle tärkeät enkä välitä mistään eläinaiheisista kuvista, vaan mieluiten kalenterissani kuvat saavat olla luontokuvia.\nOstamassani kalenterissa kuvat ovat hillityn värisiä ja tekstit samoin. Ensin näytti että kuvat olisivat valokuvia, mutta tarkemmin katsottuna huomasin että ne ovatkin maalauksia.\nKalenterin takakannesta löytyikin taiteilijan nimi, Niklas Johansson. Hän on käyttänyt kuviin akvarellitekniikkaa. Hänen kotisivunsa osoite on , yllätys yllätys ruotsalainen, eli www.njp.se. No, näin pieni ripaus ruotsalaisuutta sallittaneen kun kuvat ovat aivan ihania.\nTässä helmikuun kuvassa nähdään kirkkaassa auringonpaisteessa hiihtelevä ihminen. Tulipa ikävä lumisia maisemia.\nVaikka meillä ei lippua ole, sen paremmin kotona kuin mökilläkään, niin tykkään silti kun kalenterista näkee koska on liputuspäivä. Ja juhlapäivät on merkitty punaisella värillä.\nKuvat kalenterissa ovat toinen toistaan kauniimpia ja on mukava kääntää uusi kuukausi näkyville. Kalenteri on kierrekansio, joten sivut eivät repeile kuten saattaa käydä jos kalenterin sivut on yhdistetty toisiinsa nitojalla.\nKalenterissa on hiukan vanhanajan tunnelmaa, varsinkin tässä ihanassa joulukuun kuvassa.\nMeillä kalenteri on keittiön seinällä ja siihen se hyvin sopiikin. Hillittyjen värien ansiosta se sulautuu kaappien ja seinien vaaleaan väriin, eikä pomppaa sieltä liikaa esille.\nMeillä on lisäksi kaksi muutakin kalenteria. Kuvan ylempi almanakka on Superin jäsenilleen lähettämä almanakka joka mulla on työpöydällä. Siihen saa kivasti kirjoitettua kaikenlaista muistettavaa ja sen voi helposti kuljettaa mukanaan laukussa jos haluaa.\nAlempi seinäkalenteri on menossa mökin seinälle.\nOstin tuon esittelemäni kalenterin Adlibrikselta.\nVIELÄKÖ SEINÄKALENTERI ON SINULLA KÄYTÖSSÄ?\nTunnisteet: Adlibris, kalenteri\nSuvi K. 7. tammikuuta 2021 klo 15.59\nMinulla on vielä tämän vuoden kalenteri hankkimatta vaikka semmoista olen käyttänyt jo monia vuosia hieman kuin päiväkirjana :)\nKristiina Kortelahti 7. tammikuuta 2021 klo 22.28\nNo nyt äkkiä sitten hankkimaan kalenteri. Ne voivat pian olla jo vähissä.\nOuti Krimou/Outi's life 7. tammikuuta 2021 klo 18.19\nMeillä on seinäkalenteri käytössä koko porukalla, siinä on kaikkien menot. Minulla on myös puhelimen kalenteri käytössä ja kaikista tärkeimmät menot se sitten hälyttää :)\nKristiina Kortelahti 7. tammikuuta 2021 klo 22.30\nTuollaisesta yhteisestä kalenterista onkin sitten helppo nähdä kaikkien perheenjäsenten tärkeät menot.\nSamoin sinulle Outi<3 Tällä hetkellä ei oikein tiedä onko loppu-vai alkuviikko kun noita pyhäpäiviä on ollut ihan roppakaupalla :)\nSusanna Hietanen 7. tammikuuta 2021 klo 19.29\nNyt kun tulee oltua paljon (=jatkuvasti) etätöissä, voisi seinäkalenterin tosiaankin laittaa ihan työhuoneeseenkin. Minullapas muuten taitaa ollakin sopiva kalenteri jo valmiina. Kiitos vinkistä, ei kun touhuun!\nKristiina Kortelahti 7. tammikuuta 2021 klo 22.31\nKalenteri pitää työhuoneessakin olla, joten ei muuta kuin sinne myös!\nKivisen Vilma 8. tammikuuta 2021 klo 7.50\nMinullakin käytössä paperikalenteri kirjan muodossa. Olen sen tehnyt itse ja lisään sinne netistä tulostamiani kalenterin sivuja, joitakin kuviakin olen sinne laittanut. Kirjassa on usean vuoden kalenterit. Kirja tarkoitettu vain omaan käyttööni. Olet oikeassa, että paperisesta kalenterista asiat hahmottaa paremmin.\nKristiina Kortelahti 8. tammikuuta 2021 klo 9.52\nKalenterisi on varmaan tosi hieno kun itse olet sen tehnyt. Olisi kiva nähdä se vaikka blogissa postauksessa.\nOn minullakin ollut nuoruudessa osittain itse tuunaamani pikku kalenteri, nimittäin teinikalenteri. Se oli sitä hienompi mitä täydemmäksi sivut oli kirjoitettu tai piirrelty. Olispa niitä säästynyt tähän päivään!\nTellervo 8. tammikuuta 2021 klo 9.42\nMinulla, eläkeläisellä, on kolme tämän vuoden kalenteria. Yksi on laukussa mukana kulkeva ja kaksi seinäkalenteria. Seinäkalentereista toinen apteekin joululahja ja toinen jätekuljetukselta. Apteekin kalenterissa kuvina on jokin tuotemainos ja luontokuva. Jätekuljetuksen kalenterissa on jäteastioiden tyhjennyspäivät ja hienoja luontokuvia. Kaikissa kalentereissa on myös nimi- ja liputuspäivät. Eniten käytän pienintä kalenteria, joka kulkee laukussa mukana ja muista katselen lähinnä niitä kuukauden kuvia.\nKristiina Kortelahti 8. tammikuuta 2021 klo 9.56\nSinä pysyt hyvin ajan tasalla kolmine kalentereinesi :) No, kolme on mullakin. Yhden sain tyttäreltä kun hän ei tarvinnut ja toisen ammattiyhdistykseltä. Kolmannen jouduin sitten itse ostamaan. Ennen mullekin kertyi kalentereita kun tilasin muutamia aikakauslehtiä ja niiden mukana sai aina kalenterin. Nyt taitaa lehtiyhtiöilläkin mennä huonommin, ainakin jos uutisiin paperilehtien huonommasta menekistä on uskominen ja eivät varmaan enää ihan samassa määrin teetä kalentereita.\nAnnukka 8. tammikuuta 2021 klo 10.05\nMua nauratti tämä "Hyvä on myös jos kalenterista näkee milloin on täysikuu, jotta tietää koska pitää nukkua huonosti" :D.\nTähän asti olen aina ostanut vuoden vaihtuessa jonkun kauniin kalenterin, yleensä sellaisen laukussa mukana kulkevan, mihin muka merkkailen jotain, mutta niin vähissä on meikäläisen kalenterimerkinnät, että tänä vuonna jäi kokonaan hankkimatta.\nTyöpöydällä sen sijaan on yksi virolaiselta yhteistyökumppanilta saamani ja seinällä vastaava saksalainen, jossa on meidän asiakkaan asiakkaan Jens Weissflogin kuva ja talonsa siinä taustalla. Yhtenä vuonna kalenterissa komeili Jensin rinnalla Matti Nykänen, jonka tapaaminen Jensille hänen pyynnöstään täällä Suomessa järjestettiin, mutta nyt ei enää Matti-parkaa ole :(.\nPuhelimen kalenteriin merkkaan nykyään vähäiset menoni, joille yleensä asetan pari muistutusta. Tykkään siitä, vaikka yleensä ja oikeastaan kaikessa muussakin olen perinteisten paperiversioiden kannalla. Tykkään kun saa käännellä sivuja, eikä vaan selata näytöllä.\nMutta nyt tuli tästä kalenteriaiheestakin jo taas niin pitkä ja sekalainen vastaus, että pitänee poistua paikalta ja toivotella mukavaa viikonloppua :)\nKristiina Kortelahti 8. tammikuuta 2021 klo 11.01\nAina en muista tuota täysikuun kuvaa etsiä, mutta heti kun olen nukkunut huonosti, niin yleensä sen sitten kalenterista löydänkin. Mulla tuo huono nukkuminen kestää yleensä kolmisen yötä.\nOi, olet kuuluisuuksien kanssa työssäsi tekemisissä. Jännää!\nPaperisena kyllä minäkin tykkään saada postin. Tykkään jopa paperilaskuista, mutta nykyään valitsen mieluummin e-laskun ja laskut maksan puhelimella jonka olen havainnut kätevämmäksi kuin tietokoneella maksamisen.\nVägen till Stormskäret 8. tammikuuta 2021 klo 10.47\nAi että, miten ihanat kuvat kalenterissasi ovat! Ja tuo täysikuu on kyllä tärkeä tieto 🤭🤣Kyllä silloin nukuttaa huonommin, vaikkei joka kerta.\nMeillä on töissä taukohuoneessa ja välinehuollossa seinäkalenterit. Muuten ajanvarauskirja, sellainenkin meillä vielä on, toimii kalenterinamme ja kovin yritän myös painaa mieleen asioita ihan muistiharjoitteena, etten kaikkea välttämättä kirjoita ylös kalenteriin.\nHyvää tammikuista viikonloppua ❤\nKristiina Kortelahti 8. tammikuuta 2021 klo 11.05\nNämä kuvat ovat kyllä tosi kauniita. Täysikuun olemassaoloa ei nuorena edes ehkä huomannut, mutta nyt sen kyllä tuntee. Ja vahvistus sitten kalenterista :)\nNuo ajanvarauskirjat ovatkin aivan ihania. Meilläkin töissä oli sellainen käytössä, ei ajanvaraukseen, mutta siihen merkittiin kaikki asukkaiden menot ja esim. lääkärikäynnit. Ihanaa oli kun uuden vuoden alkaessa sai ottaa käyttöön ihan uuden kalenterin ja kirjoittaa siihen kynällä ensimmäiset merkinnät.\nOmaan muistiini en uskalla luottaa, vaikka silloin aina muistankin asian jos olen sen kirjoittanut ylös.\nOikein kivaa viikonloppua sinullekin<3\nNila 8. tammikuuta 2021 klo 12.13\nMinulla on aina seinäkalenteri käytössä ja juurikin sellainen missä on kirjoitustilaa. Nyt on käynyt tänä vuonna niin että minulla ei vielä ole kalenteria. Odotin että saamme pojan perheeltä jouluksi lapsenlapsista tehdyn kalenterin niin siksi en ostanut. Mutta ei tullut. No me olemme sanoneet että emme tarvitse mitään lahjoja mutta toivat kuitenkin sellaisen viime vuonna. Se oli aivan vastustamaton ihana ja siitä näki lapsien vaihtuvat kuvat joka kuukausi. No kalenteri on vielä hankkimatta vaikka eilen kävimme kaupassa mutta kun se ei ollut muistilistassa niin jäi taas. Kummallista sitä kaipaa heti. Se on meillä myös keittiön kaapin reurassa eikä myöskään hyppää silmille. Kauniit kuvat on kalenterissasi.\nKristiina Kortelahti 8. tammikuuta 2021 klo 14.12\nTuollaiset omista valokuvista tehdyt ovatkin niitä parhaita. Toivottavasti seuraavalla kauppareissulla muistat tämän tärkeän hankinnan.\nBetween 8. tammikuuta 2021 klo 16.40\nKuulun samaan kastiin eli tykkään käyttää paperikalenteria. Kännykän kalenteriin merkitsen lyhyesti tärkeitä menoja, jotta voin tarkastaa ne liikenteessä ollessani. Jo vuosia olen ostanut OmaPiha-lehden Puutarhakalenterin, johon kirjaan monia tärkeitä asioita. Keittiössä on seinäkalenteri, josta voin nopeasti ja helposti tsekata mm. nimipäivät. Työhuoneen taululla on myös seinäkalenteri, jota voi nopeasti vilkaista töitä tehdessään.\nKristiina Kortelahti 8. tammikuuta 2021 klo 18.11\nKännykän kalenteri onkin siitä hyvä että se on lähes aina mukana. Useampaa kalenteria tuntuu moni tarvitsevan.\nTarja K/Ruusu-unelmia ja villasukkia 8. tammikuuta 2021 klo 18.26\nToki on paperinen seinäkalenteri. Minulla on keittiön seinällä Satokausikalenteri, joka on kalenterin lisäksi tuhti ja monipuolinen tietopaketti. Töissä käytän kalenterikirjaa. Isälleni annan joka joulu lahjaksi Yliopiston kalenterin. Seinäkalentereissa on usein ihania kuvia ja niistä saakin seuraavana vuonna sitten kivoja tauluja ja kortteja. Hyvää viikonloppua <3\nKristiina Kortelahti 8. tammikuuta 2021 klo 21.01\nTuo Satokausikalenteri onkin laadukkaasta paperista kauniisti toteutettu. Näistä meidänkin kalenterin kuvista voisi jopa kehystää taulun.\nOikein hyvää viikonloppua sinullekin<3\nMaaritKoo 9. tammikuuta 2021 klo 22.44\nKyllä paperinen perinteinen kalenteri täytyy olla, keittiön seinällä. Nimi- ja liputuspäivineen ja juhlapyhineen.\nKristiina Kortelahti 10. tammikuuta 2021 klo 10.41\nNäin se on, paperinen on ihan pakollinen.\nOLI AIKA - Titta 9. tammikuuta 2021 klo 23.17\nKyllä se niin on että paperikalentereita pitää aina olla. Mulla on usein monia. Osa tulee lahjoina ja osan ostan itse. Kaikilla kalentereilla vähän eri rooli. Parasta on kun voi piirtää ja kirjoittaa tärkeitä juttuja.\nKristiina Kortelahti 10. tammikuuta 2021 klo 10.43\nTämä oli ensimmäinen kerta moniin vuosiin kun saanut yhtään seinäkalenteria mistään lehdestä tai vastaavasta. Onneksi tyttärellä oli tuo yksi tarpeettomana ja sain sen, niin ettei tarvinnut ostaa kuin yksi.\nErikoiset Asiantuntijat 12. tammikuuta 2021 klo 22.24\nKyllä löytyy seinäkalenterit sekä kotoa ja mökiltä! Valitsenkin ne aina tosi huolellisesti, koska niiden pitää miellyttää silmää kokonaisen vuoden ajan 😁\nKristiina K 12. tammikuuta 2021 klo 22.28\nKauniita kalenterien pitää olla 😊


Parketti voittaa maton ja muita lopullisia totuuksia - Hontsy\nSiitä asti kun liikuntasalien lattioita alettiin päällystää synteettisin matoin, on asiasta käyty kivi-paperi-sakset-tyyppistä väittelyä. Julistan väittelyn ratkenneeksi, sillä on tieteellisesti todistettu, että parketti on parempi pelialusta.\nItsehän olen aina ollut parkettimiehiä. Parketilla kenkä ei töksähdä, pallo liukuu kivasti ja pomppaa luontevasti. Sähly on parempaa ja samalla alusta on hellävaraisempi jaloille. Jotkut, lähinnä mattoon tottuneet, ovat olleet toista mieltä – perusteena esim. se, että matto on pehmeämpi ja joustaa painon alla enemmän, jolloin se on jaloille parempi. Roskaa!\nTotuus käy ilmi Kati Pasasen vuonna 2009 julkaistusta väitöskirjasta, jossa tutkittiin salibandyvammoja monilta eri kanteilta. Tutkimusaineistona käytettiin naisten salibandyn kahden ylimmän sarjatason pelejä yhden kauden aikana. Tutkimukseen osallistui 331 pelaajaa. Pelejä oli kauden aikana 971 tuntia parketilla ja 601 tuntia matolla. Vammana pidettiin tilannetta, jonka jälkeen pelaaja ei voinut osallistua peleihin tai harjoituksiin ainakaan 24 tuntiin.\nTulos: Vammautumisriski pelin aikana oli matolla yli kaksinkertainen parkettiin verrattuna. Matolla sattui noin 60 vammautumista per 1000 henkilöpelituntia, kun vastaava lukema parketilla oli vain noin 27. Ero oli vielä selvästi isompi parketin hyväksi, kun tarkasteltiin vakavien vammojen riskiä tai riskiä vammautua tilanteessa, jossa ei ole kontaktia toiseen pelaajaan.\nMatolla pelattiin ja katso kuinka kävi.\nNäin maallikkona arvelen, että tutkimustulokset pätevät lähes sellaisinaan myös futsaliin, jossa pelitilanteet ovat kropan kannalta varsin samanlaisia kuin salibandyssä. Tätä tukee sekin, että eräässä aiemmassa tutkimuksessa oli havaittu, että vammautumisriski jalkapallossa on suurempi tekonurmella kuin oikealla nurmella. Parketin paremmuus pätee todennäköisesti myös lentopallossa, kun ajatellaan että salibandyssäkin nimenomaan kontaktittomien vammojen riski nousi matolla pelattaessa.\nParketti on poikaa\nPasasen tutkimuksista voidaan poimia myös seuraavat opetukset:\n– Loukkaantumisriski on pelitilanteessa dramaattisesti suurempi kuin harjoituksissa. Kilpapeleissä vammoja tuli keskimäärin 40 kpl 1000 henkilötuntia kohden, mutta harjoituksissa vain 1,8. Sellaisessa ympäristössä kuin höntsyt, jossa ei taistella aivan hampaat irvessä, on loukkaantumisriski siis varsin vähäinen. Toisaalta koheltamistä pitää kyllä varoa, sillä alemmilla sarjatasoilla vammoja tuli useammin kuin ylimmällä.\n– Suurin osa vammoista oli varsin vähäisiä. Noin 60 prosenttia vammoista aiheutti korkeintaan viikon poissaolon harrastuksen parista ja vain 18 prosenttia vaati yli neljän viikon pelitauon. Useimmin vamma tuli polveen, nilkkaan tai reiteen.\n– Noin 70% vammoista oli äkillisiä, loput rasitusvammoja. Äkillisesti sattuneista vammoista vain hieman yli puolessa oli ollut kontakti toiseen pelaajaan.\n– Salibandyssä vammoja sattuu eniten hyökkääjille, seuraavaksi eniten pakeille ja selvästi vähiten maalivahdeille.\n– Lopuksi erittäin hyvä uutinen: monipuolisella alkuverryttelyohjelmalla pystyttiin vähentämään loukkaantumisia dramaattisesti (ohjelmaan osallistuneilla alaraajavammoja sattui 66% harvemmin kuin kontrolliryhmällä). Juuri tästä syystä myös Höntsyn vuoroilla vedetään ohjattu alkulämmittely: liikunnasta saa paljon paremmin ilon ja hyödyn irti, kun pysyy terveenä.\nSuurimmassa osassa Höntsyn saleja on muuten parketti…


50+ Laillista Tapaa Ansaita Ylimääräistä Rahaa Kotona | Hungover\nBird & Limen kaltaiset yritykset palkkaavat säännöllisiä ihmisiä hakemaan heidät ja lataamaan yötä päivään kotonaan pudottaen skootterit kadulle seuraavana aamuna. Verkkovalmentajana tai konsulttina toimiminen on loistava tapa ansaita rahaa verkossa, koska sen sijaan, että annat jatkuvasti asiakkaillesi toimituksia (kuten kun olet freelancer), opetat heitä olemaan parempia, nopeampia, vahvempia kuin kilpailu. Työpaikat voivat olla vain väliaikaisia tai jopa liittyä tiettyyn projektiin. On ehdottomasti kannattaa tarkistaa ainakin nähdäksesi, sisältyykö joitain paikallisia suosikkikohteitasi - ja varmasti ennen kuin varaat seuraavan matkasi. Mutta jos etsit helppoa rahaa, olet todennäköisesti vain jumissa paljon laskuja ja arvottomia tietoja. Saat paljon puheluita, ja sinulla on oltava mahdollisuus käsitellä niitä kaikkia sujuvasti. Suorita matkapuhelimen pesu ja yksityiskohdat. Kiinteistöjen joukkorahoitus on passiivinen tulovirto.\nTämä rahat takaisin -sovellus maksaa sinulle automaattisesti, kun teet ostoksia linkitetyllä luotto- tai pankkikortilla. Tänä aikana haluat myös valmistella Salkku-tekniikkaa. Esimerkiksi ulkomaalaiset opiskelijat yrittävät parantaa englantiaan. Siksi haluaisin tarjota sinulle jonnekin aloittaa: Ole kuitenkin varovainen ennakkomaksuihin. Miksi et näe, jos olet oikeutettu?\nSe voi olla yhtä käytännöllinen kuin työkalut ja laitteet, niin abstrakti kuin korut. Jos sinulla on ylimääräistä velkaa maksaa tai tarvitset apua säästää vähän ylimääräistä taikinaa jotain erityistä, Digit on juuri mitä tarvitset. Bonukset eivät ole välittömiä, sinun on tehtävä ehdoton hankinta, mutta molempien sovellusten tarkoitus on loppujen lopuksi (säästää rahaa päivittäisissä ostoissasi, kuten kaasu ja päivittäistavarat). Jos löydät ostamasi tai äskettäin ostamasi tuotteen, voit “avata” tarjouksen ja saada rahaa takaisin kuitin skannaamisen jälkeen.\nVarat ovat saatavilla kolme päivää myynnin jälkeen. Olemme vakuuttuneita siitä, että emme koskaan kirjoita sisältöä, johon mainostaja vaikuttaa tai jonka emme maksa. Tässä on hyödyllinen kirjoitus yksinhuoltajaäidien tuloista kuinka ansaita rahaa onnistuneena suoramyyntikonsulttina. Olet tullut oikeaan viestiin! Kehittämällä vakaa asiakaskunta ja asettamalla kohtuulliset rajat (nro 2 a. )\nHaluaa minun maku olla rehellinen.\n14 Illallisvalmistelut “Tapasin hiljattain naisen, joka ansaitsi melko vähän rahaa erittäin osa-aikaisena kokina”, Hamm sanoo.\nJos kukin alusta ei vaadi yksinoikeutta, on todennäköisesti järkevää syndikoida työsi kaikille, jotta löydettäisiin parhaat mahdollisuudet ja rojalit. Shopify-kaltaiset sivustot ovat helpottaneet kuin koskaan rakentaa räätälöitävä, tehokas verkkokauppasivusto viikonloppuna ja aloittaa tuotteiden myynnin nyt. Kansallinen bitcoin-pankkiautomaatti, yhtiö toimittaa kolme erilaista BTM-mallia:. Jos osaat soittaa kitaraa kohtuullisen hyvin, kommunikoida luottavaisesti ja osoittaa kärsivällisyyttä, saatat mahdollisesti tehdä elävän opettavan kitaran. Voit kutsua sitä sivutoimistoksi tai vain ylimääräiseksi työksi. Se on niin yksinkertaista. 45 Vihannesten viljely Jos sinulla on sopivaa puutarhatilaa ja tarvittavat vihreät sormet, keskity yhteen vihannesiin ja myy ylimääräinen paikallisille vihanneskaupoille ja viljelijöiden markkinoille.\nKun tutustu paikallisesti, suusanallisesti pitäisi tehdä loput. Suurin osa näistä tehtävistä on todellinen, kokopäiväinen työpaikka, joka vaatii asiaankuuluvaa aiempaa työkokemusta. Kuvittele, että olet Insuren alkuperäinen omistaja. Liity lähetyslinkkiini ja saat 25 dollaria palvelumaksua. Jos et ole huomannut, verkkovideo on räjähtänyt viime vuosina.\nMyyntiautomaatit voivat olla suuri tulonlähde sivutoimisina. Onko bitcoinien louhinta kannattavaa?, aluksi sinun on päätettävä, onko kaivoko TAI henkilökohtaisesti kaivosallas. Katso viestimme, jossa selitetään, miten ansaita rahaa lahjoihin. Ystävä tekee tämän paikallisessa ostoskeskuksessaan. Mutta on olemassa palveluita, jotka auttavat, ja voit maksaa siitä. Ja siksi tutkimuksia on olemassa. Asiantuntemuksestasi tulee myymäsi tuote.\nTällainen vaihtoehto vaatisi teiltä enemmän ponnisteluja, mutta tarjoaa myös mahdollisesti suuremman voittomarginaalin - vaikka hinnoittaisitte kilpailukykyisesti alueenne hotellien kanssa, ansaitsette silti mukavan ansaitsemisen verrattuna pitkän aikavälin ansaitsemasi rahaan. vuokraamisesta.\nSperman kohdalla keskimääräinen luovutus maksaa 50–100 dollaria. Kuinka tulla miljoonia, valitse oikea ura / toimiala. Kävelyn lisäksi voit tarjota myös koirapäivähoitoa, talon istuntoa ja lennolle pääsyä. 17 Kukkajärjestely Kuvittele tekeväsi sitä, mitä rakastat, ja saadaksesi siitä palkkaa, minkä tämä ajatus tuo mieleen. Merch by Amazon - Amazonin on-demand-t-paitaohjelma aiheuttaa suuren sivutoimisto. Sivustot, kuten RentNotBuy ja lainat, tekevät tämän mahdolliseksi. Kuka sanoi, että sisustusarkkitehti on kokopäiväinen työ?\nEt voi koskaan myydä ilmaisia esineitä kuponkeja, ja voit myydä vain 25 kuponkia - tai enintään 100 dollaria - joka kuukausi. Se riippuu suuresti siitä, mitä palveluita haluat tarjota ja minkä tyyppisillä laitteilla omistat. Ansaitse: ansaitse bitcoin vastaamalla viesteihin ja suorittamalla tehtäviä, oma saldoni tänään on 3590 dollaria, mikä tarkoittaa, että olen ansainnut 3090 dollaria vain 4 viikossa käyttäessäsi Bitcoin Trader Pro -järjestelmää, ja päivittäinen voitto on keskimäärin yli 140 dollaria. En epäröi laittaa tätä tänne, koska e-kirja sinänsä ei yleensä ansaitse ylimääräistä rahaa, ellet ole erinomainen markkinoija. Nämä yritykset maksavat aiheiden etsimisestä ja antavat palautetta tulosten merkityksellisyydestä. CookUnity - New York Cityn freelance-kokit voivat liittyä CookUnityyn saadakseen pääsyn keittiötilaansa ja pakkauspalveluihinsa tavoittaakseen uuden yleisön herkkuja. ShiftGig - Shiftgig-alusta yhdistää yrityksiä tilapäistyöntekijöiksi useilla aloilla.\nKäytä Palkkioita Käyttäviä Luottokortteja\nLataa Parannus IOS: Lle\nPlatiniumFX Review - 5 Asiaa, Jotka Sinun Pitäisi Tietää Platiniumfx.com-sivustosta\nValitse Haluamasi Aikataulu\nUSA: N Suosituimmat Kaupungit, Jotka Tekevät Kotona Töitä\nRahat Ovat Edelleen Kanadan Keskuspankin Pääjohtajan Tärkein Valinta Jättäessään Salauksen Pimeään\nKuinka Ja Miksi Bitcoin-kaupankäynnin Botistrategiasi Varmennetaan Viimeksi


Nicpoń de Balmohr\nSyntynyt 15.11.2018, 8v\nKasvattanut Balmohr Stud\nKun tein lähtöä oripäiville saksaan, ajatuksissani oli vain ja ainoastaan katsoa, minkälaista jalostusmateriaalia oripäiviltä löytyisi Maybeckin tammoille. Paikanpäällä oloni oli kuin lapsella karkkitaivaassa; halusin vähän kaikkea ja kun joku kehtasi sanoa pienenkin poikkisanan, mieleni teki lysähtää lattialle itkemään ja hakata nyrkkejä penkkien jalkoihin. Siinä vaiheessa kun lavalle asteli 4-vuotias ruunikko poniori, en tiennyt, oliko sydämentykytykset karkinhimosta aiheutunut sydänkohtaus vai jonkinlainen lämmin tunne rakkaudesta, joka kolahti ensinäkemällä. Sen kuitenkin tiesin, että sydämeni tunsi jotakin ja minun oli toimittava. "Mihin sä Amelie rynnit?" Bettina huudahti perääni, kun keräsin kimpsuni kasaan ja lähdin hiihtämään samaan suuntaan, mihin poniorit lavalta poistuivat. Viisaampi olisi arvannut aikeeni, mutta Bettina jäi hölmistyneen näköisenä katsomaan oreja penkeille uunituore pulla kädessään.\nKun katsoin lompakkoni sisältöä jossa oli jäljellä vain masentuneen näköiset bonuskortit, kasvoilleni levisi pirullinen virne. "Rahalla saa, ja ponilla pääsee. Eiköhän sitä rahaa taas joskus ilmaannu, ei stressata nyt siitä kun meillä on näin hiton hieno poni!" mä mutisin Bettinalle, joka katsoi minua alta kulmiensa. "Joo, ja mä varmaan ruokin tän sun hiton hienon ponin siihen asti, että sä revit jostain rahaa. Niinkö?" se jatkoi ja asetti kätensä lanteilleen.\nHulluuttahan se olisi ollut, jos en olisi edes yrittänyt vääntää kauppaa tästä upeasta komistuksesta jolla on rautainen työmoraali sekä karsima joilla voitetaan vähintään kaikki tarjolla olevat Nobelit ja Oscarit. Niilo oli kaikkea, jota suomalainen shetlanninponikasvatus vaatii tulevaisuudelta: Se on hyväluonteinen, sillä on korrekti rakenne ylvään, ryhdikkään ylälinjan kera ja takanaan sellainen suku, josta moni voi oman poninsa sukutaulussa vain haaveilla. Perusluonteeltaan Niilo on vähän sellainen joka ponitytön unelma, joka rakastaa kaikenlaista oloa ihmisen seurassa. Pitkävetiset, siirappiset lässytykset rakkaudesta ja siihen sointuvat hivelyt ovat jotain sellaista, mikä saa tämän poniorin polvet tutisemaan - eikä aikaakaan, kun se on valmis pussaamaan hoitajaansa vaikka loppupäivän. Kuten arvata ehkä saattaa, Niiloa voi hoitaa monipuolisesti niin karsinassa kuin käytävälläkin joskin käytävällä se seuraa ehkä normaalia intensiivisemmin muiden ponien kulkua.\nVaikka toista voisi aavistuksen pyöreästä ulkomuodosta ajatella, Niilo on oikea rotunsa mustalammas, sillä tässä on shetlanninponi, joka lähtee enemmin hiomaan täydellistä siirtymää kentälle kuin jää mussuttamaan heiniä tarhaan. Se on äärettömän yhteistyöhaluinen poni, jolla on hyvä eteenpäinpyrkimys ja joka on esimerkiksi kädelle kevyt. Melko lennokkaat liikkeet sekä hyvän ryhdin omaava poniori on omiaan kouluajossa, mutta ei se ole yhtään pöllömpi pakkaus tarkkuutta tai maratoniakaan ajaessa. Oikealla monitoimiponilla on ässänä hihassaan rautainen kestävyys sekä rohkeus, jolla se painelee vähän jännittävienkin tehtävien läpi maratonosuuksilla. Melko herkän ja työteliään ponipojan sisällä asuu kuitenkin myös pieni laiskottelija, joka rakastaa sunnuntaimaastoilua. Rauhalliset lenkit auringon alla ovat jotain sellaista, mistä Niilo ei hevillä luopuisi - siksi sen viikko-ohjelmaan kuuluukin vähintään kaksi rauhallista maastoreissua treenikertojen vastapainoksi.\nNiilo on paljon kilpailleena ja valmentautuneena ponina tottunut matkaaja, joka kulkee siivosti niin trailerissa kuin rekassakin. Vieraissa paikoissa se on hyvin samanlainen kuin kotonaan; herrasmiehen elkein toimiva poniori, joka ei turhaan pidä itsestään meteliä. "Kyllä mut huomataan muutenkin." Niilo toteaisi taatusti samalla, kun katselisi ylväänä muiden hevosten perään.\nrn, 102cmevm ii. Merkury\nrn, 104cm iii. Merchant\nrn, 98cm iei. Uppercut v. Fiolin\nm, 104cmevm ei. Talgative\nrn, 107cm eii. Talisker\nm, 103cm eei. Narratorn\ni. Nicéphore, ruunikko 102cm korkea ori on todella kuuma nimi Keski-Euroopan shetlanninponijalostuksessa. Ranskassa arvostetulla kasvattajalla, erinomaisista sukulinjoista syntynyt, mutta nykyisellään Saksassa vaikuttava ensimmäisen palkinnon kantakirjaori on rakenteeltaan sukunsa velvoittamana ensiluokkainen. Sen lisäksi ori on jättänyt omia hyviä piirteitään hyvin vahvasti myös jälkeläisilleen. Sillä on erittäin selkeä orileima, ilmeikäs pää ja vahva, hyvänmuotoinen kaula. Jalka-asennot ovat moitteettomat, ja liikkeet suorat ja aktiiviset. Rakenteellisten asioiden lisäksi yhteistä orin jälkeläisille on myös hyvin palvelualtis luonne. Nicéphorea itseään on käyttökokeessaan vuolaasti kehuttu kuuliaisuudesta ja herkkyydestä. Kilpailuareenoille oria ei nykyään tavata, se on suorittanut nuorempana Ranskassa vielä asuessaan vaativan tason luokkia kohtuullisen hyvällä menestyksellä valjakkoajon parissa, mutta sittemmin iän karttuessa sen kanssa on keskitytty vain jalostusuraan. Nicéphore on suvultaan mielenkiintoinen valinta hyvinkin monelle eri tammalle, ja siksi sen jälkeläismäärät kasvavat kokoajan tasaisesti.\nii. Merkury on kantakirjattu ensimmäiselle palkinnolle heti 4-vuotiaana, mutta sen jälkeläismäärät pysyivät pitkään maltillisina, johtuen orin puuttuvista kilpailunäytöistä. Merkury on ulkonäöllisesti hyvin paljon poikansa näköinen, vain pari senttiä korkeampi ja tismalleen saman sävyinen ruunikko. Ori on menestynyt hyvin vuodesta toiseen näyttelykehissä, mutta kuten jo aiemmin tulikin mainittua, ei sitä kilpailukentillä koskaan ole nähty. Epäiltyjä syitä tähän on esitetty monia sen luonteesta ja terveydestä lähtien, mutta tosiasiassa Merkuryn omistaja on ikääntynyt rouvahenkilö, jota ei ole yksinkertaisesti ponin kilpailuttaminen kiinnostanut. Merkury on elänyt varsasta saakka tällä samalla omistajalla, ja se onkin rouvan ehdoton silmäterä. Ensimmäisen ikäluokkansa edustajan, poikansa Nicéphoren näytöt ensin kilpailukentillä, ja sitten myös jalostuksessa nostivat myös valtavasti Merkuryn kysyntää jalostuskäyttöön. Omistajansa on pitänyt melkoisen tiukat kriteerit tammoille, joille oria jalostukseen annetaan, joten jälkeläismäärä on laadullisesti korkea, mutta määrällisesti pieni.\nie. Nicoya on pitkänlinjan ranskalaisen kasvattajan todellinen kruununjalokivi. Vain 98cm korkea ruunikko tamma edustaa kasvattajansa emälinjaa jo kuudennessa polvessa, ja sen taustalta löytyy paljon historiallisesti merkittäviä nimiä. Tamma on emänsä seitsemäs varsa, ja ensimmäinen tammajälkeläinen, jonka syntymistä odotettiin useita vuosia kuin kuuta nousevaa. Nicoyalla on kaksi vanhempaa täysveljeä, jotka molemmat ovat ensimmäisellä palkinnolla kantakirjattuja jalostusoreja, jotka lisäksi ovat yhdessä dominoineet Ranskan valjakkoajon kilpakenttiä. Odotukset tammasta olivat siis kovat, ja ne se myös täyttikin. Se on rakenteeltaan täydellisyyttä hipova, erinomaisen vahva ylälinja ja poikkeuksellisen laadukkaat liikkeet ovat olleet tamman valttikortti näyttelykehissä. Nicoya on koulutettu ratsuksi kasvattajan lapsenlapsia ajatellen, mutta ainoastaan kevyessä käytössä oleva poni on pääosin toiminut elämänsä aikana kuitenkin siitostammana. Tamman jälkeläisistä on ollut valtava kysyntä, ja sen orijälkeläisiä ja taas niiden jälkeläisiä vaikuttaa runsaasti siitoksessa ympäri Eurooppaa. Kahdeksan jälkeläistä Nicoya siitosuransa aikana jätti jälkeensä, ja niiden meriiteistä se on korkeimmalla mahdollisella tunnustuksella palkittu.\ne. Solveig, Ruotsissa syntynyt tamma, josta löytyy tulta ja tappuraa. 104cm korkea ruunikko tulisielu on kilpailuareenoilla nähty kouluratsastuksen parissa, Saksan ponien mestaruustasolla saakka. Solveigin kanssa onkin keskitytty vankasti vain kilpailu-uraan, Nicpon on toistaiseksi sen ainoa varsa, joka sai alkunsa Solveigin loukatessa itseään 4-vuotis keväänä. Suvultaan tamma on laadukasta pohjoismaista kasvatustyötä, joten kilpauran jälkeen sen jalostuskäyttö on kyllä suunnitelmissa. Solveig on palkittu muutamia kertoja näyttelykehissä kelpomenestyksellä, ja kantakirjaan se on merkitty toisella palkinnolla, mutta vain parin pisteen päähän ensimmäisestä palkinnosta. Tamma on hyvin temperamenttinen luonteeltaan, joka toisinaan aiheuttaa pieniä ongelmia lapsiratsastajien kanssa. Tarpeeksi hyvässä kurissa pidettynä Solveig on voittamaton kouluradoilla näyttävien askellajiensa ansiosta, joten tamma onkin hyvällä ratsuttajalla säännöllisesti koulutettavana, jotta sen ratsastaja kilpailutilanteissa saisi ponista kaiken laadun esiin.\nei. Talgative oli Ruotsissa pienellä kasvattajalla syntynyt ori, josta ei elämänsä alkutaipaleella paljoa odotettu. Ruunikko varsa oli pieni ja heiveröinen, ja lisäksi se menetti emänsä vain parin vuorokauden ikäisenä keuhkokuumeeseen. Keinoemää ei meinannut löytyä, mutta Talgativen kasvattaja ei toivosta luopunut. Viimein toiselta puolelta maata löytyi russponitamma, joka heti hyväksyi varsan itselleen. Orivarsan kehitys lähti huimaan nousuun, ja vuosikkaana siitä alettiin jo nähdä valtavaa laatua. 107cm korkeaksi kasvanut ori niitti menestystä näyttelykentillä ja valjakkoajossa, ja se kantakirjattiin 5-vuotiaana korkeilla pisteillä ensimmäisellä palkinnolla. Talgative on rungoltaan erinomainen käyttöponi, jonka orileima on selkeä ja pää hyvin ilmeikäs. Hyvin vahvat, kauniit jouhet ja joka tilanteessa herrasmiesmäinen käyttäytyminen kruunaavat kokonaisuuden. Talgativella on jo suurilukuinen määrä jälkeläisiä pääosin Pohjoismaissa, mutta myös Keski-Euroopassa.\nee. Sopernitsa oli aivan ensimmäisenä suuntaamassa raviponin uralle, mutta loukkaantuminen nuorena esti tämän, ja poni vaihtoi omistajaa. Siellä siitä koulutettiin ratsua, mutta hankalan luonteensa ansiosta sopivan kokoista, mutta silti tarpeeksi taitavaa ratsastajaa ei tälle 103cm korkealle tammalle löytynyt. Toista kertaa edessä oli omistajan vaihdos, ja tällä kertaa tilaisuuteen tarttui pitkänlinjan shetlanninponikasvattaja, joka näki Sopernitsan suvussa mielenkiintoa omaan jalostustyöhönsä. Pahansisuiselle ponitammalle käytettiin ainoastaan erinomaisen luonteen omaavia oreja, ja lopputuloksena on syntynyt monta moneen kilpailemiseen täydellisesti sopivia kovaluonteisia suoritusponeja. Ruunikko tamma itse oli kantakirjattu nuorena toisella palkinnolla, mutta omia rakenteellisia puutteitaan se ei jälkeläisilleen juuri periyttänyt. Miltei 30-vuotiaaksi elänyt tamma oli alusta loppuun saakka laumaa tyrannimaisella otteella hallinnut kuningatar.\nSukuselvityksen © Ilona, kiitos!\n23.12.2018 o. Maybecks Noël Niuë Kida, Mooncloud\n19.03.2019 t. Maybecks Cuddlebug Liljegårds Gerda Liia, Burbacka\n30.06.2018 Breandan VVJ-Cup, Noviisi parivaljakko 1/91\n09.12.2018 Valjakkoajovalmennus omistaja Amelie\nSiinä hän seisoi, kuvankaunis tummahiuksinen nainen, jolta ei puhe tuntunut loppuvan - ei sitten millään. Johonkin väliin olin saanut kakaistua tervehdykseni, mutta tuo nainen kertoi kädet heiluten itsestään, suomenhevosistaan ja siitä, miten innoissaan hän oli kun pääsi kokeilemaan valjakkoajoa Niilolla. Samalla sekunnilla, kun ehdin miettiä Bettinan tai Jessican pestaamista valmennuksen pitoon, nainen piti puheripulistaan tauon. "Mutta hei! Se minusta, missä se Niilo on?" nainen tokaisi ja lähti haahuilemaan edelläni pitkin Maybeckin käytäviä. Pyöritin päätäni ja hymähdin itsekseni.\nSotasuunnitelma oli valmis. Nainen Niilon karsinaan harjapakin kanssa ja joku muu sai kärsiä tämän puheripulista - siitä syystä nappasin Jessican hihasta tallikäytävällä kiinni, ja totesin hänelle, että hän sai näyttää valjastuksen ja laittaa Niilon kärryjen eteen sillä välin, kun kävisin pukemassa jotain lämpimämpää päälleni. Tosiasiassa olin jo pukeutunut niin, että hiki valui otsaltani, mutta pieni valkoinen valhe tässä tilanteessa pelasti korvani.\nKärryjen kyydissä Oona istui loppujen lopuksi melko vaitonaisesti. Hän keskittyi täysillä annettuihin ohjeisiin, eikä huudellut turhia väliin. Itseasiassa, vaikka Oona oli ohjastajana aavistuksen noviisi, tuntui hänen ja Niilon kemiat kohtaavan aika hyvin yksiin. Oona suoritti tehtäviä rauhallisella ja määrätietoisella asenteella, ja Niilo teki työtä käskettynä - kuinkas muutenkaan. Välillä naisen kasvoille levisi vieno hymy, mutta pääasiassa kasvot olivat niin jäätyneen näköiset, ettei niistä voinut päätellä kantajansa fiiliksiä. Ehkä se selvisi myöhemmin kun nainen pääsisi kärryiltä pois, tuumin itsekseni ja jätin huolet pois.\nErinäisten kiemuraurien, siirtymätehtävien ja temponmuutosten jälkeen olin valjakkoon hyvin tyytyväinen. Oona oppi nopeasti, ja Niilo toimi valjakkoajoon tutustuttajana paremmin kuin hyvin. Pieni oripoika oli pötkinyt koko tunnin korvat höröllä, ja nyt loppukäyntien aikana Oonankin kasvoille oli levinnyt tuttu hymy ja tämän suu kävi enemmän, kuin olisi ollut tarpeen.\n"Hitsi, että tää on upea! En todellakaan kuvitellut, että poni voi olla näin kevyt! Ja näin eteenpäinpyrkivä! Munhan täytyy kohta vaihtaa suomenhevoset shetlanninponiin!" Oona hihitti kärryjen kyydissä, johon en voinut vastata muuta kuin että shetlanninponin osto oli Maybeckissa ollessa lähempänä kuin hän olisi arvannutkaan. "Ehkä se on sun onni, että meiltä saa ostaa vaikka kaikki ponit, kun rahasta päästään sopuun. Itseasiassa meillä olisi aika kiva nuori myytävänä, joka on saavuttanut valjakkoajokilpailuissa jo kaiken tarvittavan. Osta se!" mä piruilin naiselle, ja lähdin kävelemään valjakon edeltä takaisin talliin.\n17.12.2018 Maastoreissu jalkasin hoitajana Oona (Tuire)\nKohta minun omat kopukat luulee, että oon hylännyt ne, kun ravaan Maybeckissa koko ajan. Koska kyllä vain, taas kerran ajoin shetlanninponitallille ja tällä kertaa tekemään tuttavuutta uuden ponin kanssa. Tai siis niin oli tarkoitus, mutta poni lähtikin yllättäen eläinlääkäriin. Amelie mietti mitä voisin tehdä, joten sovimme, että lähtisin Jessican kanssa maastoon kävelylle Niilon ja Viskin kanssa. En tiedä, miksei Amelie itse lähtenyt matkaan enkä kehdannut kysyäkään, joten nyökkäilin vain.\nViikko sitten kävin ajamassa Niiloa ja se oli niin hieno kokemus, että tietenkin varasin orin omaksi talutettavaksi. Sovittiin, että laitamme molemmille suitset päähän, koska vaikka riimut on näppäriä taluttaessa tallialueella, on kyseessä silti kaksi oria luonnon siimeksessa. Enkä itse todellakaan halunnut päättää mukavasti alkanutta tuttavuutta Maybeckin omistajien kanssa sillä, että metsästettäisiin heidän poneja metsästä.\nEi siitä kyllä ollut vaaraa, että ainakaan minun poni olisi karkuun lähtenyt. Niilo rakastaa kaikenlaista oloa ihmisten seurassa, joten tottakai se tallusti nätisti perässäni, vaikka emme olleetkaan niin tuttuja keskenämme. Mutta Jessican narun päässä oleva Viski olikin sitten toista maata. Lumi oli sulanut ja enimmät loskatkin hävinnyt sateen myötä pois, joten viimeiset ruohonkorret ja muut mukamas ruuan näköiset tupot maassa saivat tehdä tuttavuutta orin turvan kanssa.\nTeimme reilun puolen tunnin kävelymatkan, jonka jälkeen palasimme takaisin tallille. Molemmat ponit olivat todella kuraisia - varsinkin Viski, joka pääsi yllättämään taluttajansa ja kaivautui ruuan himoissaan ojanpohjalle mahaansa myöten. Molempien ponien matka jatkui siis pesukarsinaan ja vasta sen jälkeen karsinaansa, koska niiden ruoka-aika olisi pian.


Tässä on Vuoden Luontokuva: Tuomaristo lumoutui kiirunasta maailman laidalla - MTVuutiset.fi\nSaarijärveläisen Juha-Pekka Paanasen lintukuva Kiirunasta vakuutti tuomariston.\nJulkaistu 22.10.2016 19:00\nVuoden Luontokuvaksi on valittu saarijärveläisen Juha-Pekka Paanasen taidokas ja raikassävyinen kuva ”Kiiruna maailman laidalla”.\nKilpisjärven Saana-tunturilta otettu kuva lumosi kilpailun tuomariston.\n– Upea näkemyksellinen ja maalauksellinen lintukuva, joka sisältää runsaasti katseltavaa. Kuvaaja on malttanut jättää kiirunan osaksi maisemaa – ja minkälaista maisemaa! Etualan kalliot lisäävät kuvan syvyysvaikutelmaa. Toisaalta kaikki on hyvin karua ja elämisen ehdot ovat kovat. Pehmeä, lämmin valo muotoilee sekä kohdetta että taustan tuntureita, tuomaristo perustelee valintaansa.\n36. kerran järjestetyn Vuoden Luontokuva -kilpailun tulokset julkistettiin tänään Pohjoismaiden suurimmalla luontokuvafestivaalilla Turun Logomossa.\nVuoden Luontokuva -kilpailuun osallistui kaikkiaan noin 13 000 kuvaa reilulta 900 kuvaajalta. Kuvat kilpailevat aihealueittain seitsemässä yleisessä sarjassa, lisäksi kilpailussa on nuorten sarja alle 18-vuotiaille.\nTuomaristo valitsee sarjavoittajat, ja niiden joukosta valikoituu parhaana Vuoden Luontokuva. Vuoden Luontokuva -kilpailun järjestää Suomen Luonnonvalokuvaajat SLV ry. Yhdistykseen kuuluu 2 800 luontokuvauksen harrastajaa ja ammattilaista.\nKaikki palkitut 40 kuvaa ovat nähtävissä osoitteessa www.vuodenluontokuva.fi


A: Tässä on nopea luettelo vuoden 2021 mallipäivityksistä.\nA: Yhtä paljon MXA testiratsastajat kuten 2021 KX450 -moottori, se ei ole voimanlähde; Itse asiassa vuoden 2021 KX450 tuottaa vähemmän hevosvoimaa kuin vuoden 2018 Kawasaki KX450. Vuodelle 2021 KX450 saavuttaa huippunsa 55.85 hevosella 9500 kierrosta minuutissa. Vuoden 2018 KX450 saavutti huippunsa 56.45 hevosvoimalla 8800 kierrosta minuutissa. Tämä tarkoittaa, että kolmivuotias KX450-moottori teki enemmän hevosvoimaa ja vääntömomenttia kuin upouusi malli - ja saavutti huippunsa 700 r / min.\nSe pahenee, kun verrataan vuoden 2021 KX450 mallia vuoden 2021 Husky FC450, Honda CRF450, Yamaha YZ450 tai KTM 450XF malliin. Esimerkiksi huipussaan vuoden 2021 Yamaha YZ450F tuottaa 58.56 hevosvoimaa, Husqvarna FC450 58.49 hevosvoimaa ja Kawasaki KX450 55.85 hevosvoimaa. Vääntömomentin suhteen Husky hyödyntää eniten (36.37 paunaa). Kawasaki tuottaa kuitenkin enemmän vääntöä kuin Yamaha; 34.83 paunaa jalkaa KX450: lle ja 34.36 paunaa jalkaa YZ450F: lle. Vuodelle 2021 Kawasaki on kohdentanut t & k-rahansa 2021 KX250: lle. Tämä tarkoittaa, että KX450: n täytyi tehdä ylimitoitetut tangot, suurempi kytkin, päällystetty mäntä ja BNG.\n(3) Airbox. Kierrettyjen ilmansuodattimen kehysjärjestelmien saamiseksi sisään ja ulos tarvitaan 8 ja 10 mm jakoavaimet. Se on yksi jakoavain liikaa, kun he olisivat voineet hankkia kaksi 8 mm: n pulttia tai kaksi 10 mm: n pulttia helpottaakseen omistajan elämää.\nA: Tangot ja kytkin tekevät 9399 dollarin 2021 KX450 -pelistä paremman motocrosspyörän kuin vuosi sitten. Ehdottomasti, ei aivan uusi pyörä, mutta ainakin sama pyörä kuin viime vuonna, mutta täysin uudella kytkimellä. Kilpailu on mukavaa, miellyttävää ja hauskaa, mutta ehkä Kawasakin pitäisi alkaa ajatella parempia haarukoita, pienempää takaroottoria ja todellisempaa hevosvoimaa vuodelle 2022.\n2021 pyörätesti2021 kawasaki kx450 -testi2021 kawasaki kx450f2021 kx450 -katsausKAWASAKImotocrossMXAMXA RACE -TESTI


Koronatilanne Oulussa 19.11.2020 – joukkoaltistumiset Merikosken Itäkangastien yläkoulun yksikössä ja Oulunsalon Kirkonkylän koululla - Ajankohtaista - Terveyspalvelut - Terveyspalvelut - Oulun kaupunki\nKoronatilanne Oulussa 19.11.2020 – joukkoaltistumiset Merikosken Itäkangastien yläkoulun yksikössä ja Oulunsalon Kirkonkylän koululla\nAlkuviikosta alkanut epidemian kiihtyminen jatkuu Oulussa. Tänään on myös todettu kaksi joukkoaltistumista kouluilla.\nTänään torstaina 19.11.2020 Oulussa on kello 15 mennessä todettu 13 uutta koronatartuntaa.\nUusia joukkoaltistumisia on tänään 19.11. tullut ilmi kolme. Karanteeniin on tänään asetettu 100 henkilöä.\nJoukkoaltistumisissa on kaksi koulualtistumista. Merikosken Itäkangastien yläkoulun yksikössä on asetettu noin 60 henkilöä karanteeniin. Oulunsalon Kirkonkylän koululla on asetettu noin 30 henkilöä karanteeniin.\nTartuntoja on tällä viikolla Oulussa ilmaantunut 19.11. kello 15 mennessä 41 kappaletta, mikä on jo lähes saman verran kuin viime viikolla yhteensä. Joukkoaltistumisia on tämän viikon aikana ilmaantunut yhteensä seitsemän. Karanteeniin on tällä viikolla asetettu noin 200 henkilöä.\nPohjois-Pohjanmaalla ollaan edelleen epidemian perustasolla ja Oulussa kiihtymisvaiheen kynnyksellä. Pohjois-Pohjanmaalla ilmaantuvuus on 31,9 eli luvut ovat lievässä nousussa. Oulussa ilmaantuvuus on 55,4, ja se on myös lievässä nousussa. Seuraavan kerran epidemiavaihetta arvioidaan alueellisen koordinaatioryhmän toimesta tiistaina 24.11.2020.\nSairaalahoidossa on tällä hetkellä Oulun yliopistollisessa sairaalassa vähemmän kuin viisi henkilöä. Oulun kaupunginsairaalassa on myös hoidossa alle viisi koronapotilasta.


Villa ja Villa: tammikuuta 2016\nYksi kummipojista on hurahtanut jalkapallokortteihin. Niitä tutkittiin ja ihailtiin koko joulu! Kummitäti ei ennen tiennyt jalkapallosta juuri mitään, mutta on nyt saanut opetusta asiasta. Siistejä pelaajia on Ronaldo ja Messi. Ok ;) Kysyin kummipojalta tammikuun alussa haluaisiko jonkun vaatteen, jonka ompelisin hänelle. Ei kuulemma tarvitse mitään. Siitähän tämä kummitäti ei lannistunut vaan asiasta keskusteltua sovittiin, että ompelen paidan jalkapalloteemaan liittyen. Ja pitihän myös pikkuveljelle tehdä oma futispaita. Veljekset Ronaldo ja Messi <3\nKummipojan paitaan tuli Ronaldo-teksti ja myös tyypin naama. Mies säikäytti, kun paita oli jo valmis, että kirjoitetaanko etunimi muka noin?! Äkkiä koneelle googlaamaan ja huh, on se oikein kirjoitettu! Raita on tehty Rascal-trikoopaidan kaavalla 128cm kokoisena ja hihansuihin muokattu tuollaiset valkoiset kaitaleet tikkauksin. Taas Ottobren kaava oli suhteellisen suuri; tuli näet aika paljon kasvuvaraa ;)\nKaava: Rascal -trikoopaita, koko 128cm (Ottobre 4/2013)\nKangas: musta joustocollege ja valk. trikoo, Kankaamo\nKuva: netistä haettu, Silhouetten leikkurilla leikattu\nSilityskalvo: valkoinen Hot flex ja pimeässä hohtava Glow flex\nPaidan kuvat on taas leikattu Silhouetten leikkurilla netistä haetuista kuvista. Ystäväni Hanna kirjoitti hetki sitten blogissa tuosta leikkurista, jos ihmetyttää mistä laitteesta on puhe.\nKuvissa on käytetty kahdenlaisia silityskalvoja; Ronaldon kasvot on tehty tavallisesta, valkoisesta Hot flex -silityskalvosta kun taas alla oleva teksti on tehty pimeässä hohtavasta silityskalvosta. Sitä on lähes mahdoton saada kuvattua, joten turvauduttiin parhaan kuvayrityksen kanssa Photarin apuun ;)\nJotta paidasta ei tullut tylsä tai yksitoikkoinen, tein hihansuihin valkoiset kaitaleet. Vaikea saada kuvattua millaiset tikkaukset kaitaleen reunoissa on. Niinpä vaalensin alempaa kuvaa reippaasti, jotta tikkauksetkin näkyisivät.\nPikkuveljelle tuli samalla kaavalla ja samoin muokkauksin tehty Messi-paita. Kuva, Messi-teksti ja Messin logo on netistä haettuja ja leikattu Silhouetten leikkurilla.\nKaava: Rascal -trikoopaita, koko 110cm (Ottobre 4/2013)\nMyös pikkuveljen Messi-paidassa kasvot on valkoisesta Hot flex -silityskalvosta ja teksti sekä Messin logo on leikattu pimeässä hohtavasta silityskalvosta.\nHarvoin on jännittänyt näin paljoa antaa jotakin itse tehtyä toiselle lahjaksi. Kummipoika vaan on tosi tarkka myös vaatteistaan ja jos ei jostain pidä, näkee sen naamasta heti. Tuli hyvä mieli, kun heti paidan nähtyään naamasta pystyi lukemaan, että paita on hitti eikä huti. Tupla-huoh :)\nLähettänyt -Jaana- klo 12.02 2 kommenttia:\nOlen kirjoittanut jo X kertaa kuinka nirso esikoinen on vaatteiden suhteen. Joulukuun ja juhlakauden lähestyessä aloitimme myös neidin juhlavaatteiden hakemisen. Kaupoista ei löytynyt neitiä miellyttävää vaatetta. Tietenkään… Pitkään suostuttelin, että saisin ommella juhlavaatteet hänelle. Noh, kangaskaupoista ei myöskään löytynyt sopivia ja häntä miellyttäviä kankaita. Tässä vaiheessa alkoi jo paniikki iskeä, kun monet juhlat lähestyivät ja vaatteita ei vieläkään ollut.\nLopulta laitoin tytön piirtämään sellaisen juhlavaatteen (tiukka yläosa, mustanvärinen, mahdollisesti hopeisia tai kullanvärisiä osioita, noin polveen saakka ulottuva mekko), jonka haluaisi ja juuri ennen joulua löysimme siihen sopivat kankaat. Kun sellaista mallia ei voinut ommella joustamattomasta paljettikankaasta, piti neidillä hyväksyttää äidin muutokset. Jouluksi nämä eivät valmistuneet, mutta omille synttäreilleen sai ne ja käyvät myös vaikka discoon parin viikon päästä sekä ovat olleet yksissä muissakin juhlissa jo päällä. Vaatteiden ompelu aloitettiin synttärijuhlien aamuna kahden kakun leipomisen ohella ja ne valmistuivat 1,5 minuuttia ennen ensimmäisen vieraan saapumista.\nAlkuperäinen suunnitelma mekosta vaihtui erilliseen paitaan ja hameeseen. Paidan selkäpuolelle tein paljettikankaasta rusetin ja leikkasin pääntien todella syväksi. Aluksi, kun pyysin tyttöä sovittamaan paidan kokoa ennen rusetin kiinnittämistä, puki sen väärinpäin ja kummasteli, että onpas iso kaula-aukko ;) Paita on muokattu Raide-trikoopaidan kaavasta (Ottobre 6/2012). Tyttö on 137cm pitkä ja piirsin kaavan 134cm kokoisena, mutta 128cm koon levyisenä. Paidasta tuli silti todella iso ja tyttö nimenomaan halusi kireän paidan. Niinpä kylmästi saumuroin viimeisenä pois kaitaleet kummastakin sivusaumasta; tuli hyvänkokoinen.\nJotta paita näyttää mielenkiintoiselta ja juhlavalta myös edestä päin, kanttasin pääntien hopeisella trikoolla. Samaa kangasta siis kuin on tässä postauksessa olevassa, omassa juhlapaidassanikin.\nHame on puolikello ja leikattu niin leveäksi kuin kangasta riitti. Vuori on mustaa trikoota, jotta on mukava päällä ja vyötärökaitale on myöskin mustasta trikoosta. Mustan paljettinauhan sain ommeltua käsin kiinni vyötärökaitaleeseen vasta nyt. Noh, parempi myöhään kuin ei milloinkaan… ;) Sivulla on piilovetoketju, jotta hameen saa puettua päälle. Paljettikangas ei tosiaan jousta ollenkaan.\nTämän ompeluksen kohdalla kiitos todellakin seisoo lopussa, kun oli mieleinen neidille. Huh!\nPaidan kaava: Raide reilusti muokaten (Ottobre 6/2012)\nHameen kaava: itse piirretty puolikellohame, koko n. 134cm\nKankaat: paljettikangas, Jätti-Rätti ja musta trikoo, Kankaamo\nOma hopeanvärinen paita valmistui jo hyvissä ajoin ennen joulua. Tukholmassa käydessä Minna löysin Ohlssons Tygistä tämän suhteellisen ohuen trikookankaan, jossa on vähän hopeista kimalletta. Todettiin heti, että tästä tulisi loistava vesiputouspääntiellinen toppi jouluksi. Idea jalostui kotiintultua, sillä toppi on epäkäytännöllinen Suomen talvessa, joten muokkasin Burdan kaavaan hihat. Ne on piirretty Ottobren Timeless and cozy -kaavasta.\nKaava: vesiputoustopin kaava sivurypytyksillä (Burda 6/2013)\nKangas: hopeakimalteinen trikoo, Ohlssons Tyg / Tukholma\nOlen tehnyt tällä kaavalla jo yhden topin viime syksynä. Todella mukavan mallinen päällä ja nuo sivurypytykset sekä edessä että takana ovat mieleiset. Helmasta paita on kaareva. Takakappaleen pääntielle tein kapean käänteen ja siinä on Framilonia alla.\nOlethan huomannut, että...\nTervetuloa siis seuraamaan meitä myös Instaan!\nLähettänyt -Jaana- klo 16.15 10 kommenttia:\nTunnisteet: aikuisten vaatteet, lasten vaatteet, mekot & hameet, ompelu, paita\nHeti vuoden ensimmäisenä päivänä Hommahuoneen Sanne-Maija käynnisti\nkoko vuoden kestävän Värihaasteen, johon mekin innoissamme ilmoittauduimme mukaan.\nHaasteen ajatuksena on joka kuukausi luoda käsillä jotain sen kuukauden väristä ja blogata se, kertoen samalla oma suhteensa kyseiseen väriin.\nTammikuun värinä on sininen ja olenkin aiemmin maininnut, että itse en ole sinisen ylin ystävä, ainakaan silloin kun se on omassa vaatteessa. Hieman olen kuitenkin jo sinisellekin lämmennyt, vaikkei kaappiin kovin montaa sinistä olekaan eksynyt. Pojalleni sininen kuitenkin sopii mielestäni oikein hyvin, erityisesti turkoosin sävyisenä.\nKaappiin oli jäänyt marinoitumaan pieni pala Metsolan autofroteeta jumppiksesta, jonka ompelin pojalle jokunen vuosi sitten. Autojumppis oli kovin pidetty ja jonkun kerran olen kuullutkin vienon toiveen, josko äiti ompelisi uuden autojumppiksen. Kaappiin oli jäänyt marinoitumaan myös jokunen vuosi sitten ostettu Metsolan turkoosi joustofrotee ja kun autofroteeta ei tosiaan ollut kuin pala jäljellä niin yhdistettynä tuon turkoosin kanssa siitä sai vielä taiottua jumppiksen koossa 134.\nSen verran pitkä on jo tuon kokoinen kaava, että metrin pätkä ei riitä enää koko pituuteen, vaan piti hieman soveltaen tehdä. Pitkillä lahjeresoreilla ja yläselän palakikkailulla sain kankaat riittämään.\nKaava: Jumpsuit Suuri Käsityö 11-12/2015\nNyt on taas poitsulla mieluinen jumppis. Kuviin suostuttelu alkaa olla jo hieman haastavaa, kuten seuraavista näkyy ;-).\nVilla & Villa haluaa jakaa fiilistelykuvia myös heille, jotka eivät blogeja niin seuraa ja sen vuoksi...\nLähettänyt -Minna- klo 8.28 6 kommenttia:\nPaitabody; mikä mahtava vaatekeksintö! Täydellinen pienelle miehelle, jolla on vielä vaipat käytössä, mutta joka tahtoo käyttää paitoja. Vaippa pysyy paikallaan ja napa myös piilossa, mutta silti näyttää tavalliselta paidalta. Helppo ja nopea pukea päälle, kun ei tarvitse vetää pään yli kahta erillistä vaatetta.\nNäitä vaan ei ole oikein kaupoissa myynnissä. Niinpä ompelin kuopukselle yhden ja lisää on ehdottomasti tulossa (lue: vaipat ovat käytössä vielä jonkin aikaa…). Tuli sekä pikku herran että äidin mieleen oleva vaate.\nKaava: päälipaita Rascal (Ottobre 4/2013), body Kisuliinista muokattu (Ottobre 6/2012)\nKankaat: musta jc ja trikoo, Kankaamo sekä raitatrikoo, Majapuu\nNepparit: kokomustat Baby roland 9,7mm, Karnaluks\nSilityskuva: traktori netistä haettu, leikattu Silhouettella\nSilityskalvo: Hot flex -silityskalvo, MDP Supplies\nPäälipaita on Ottobren Rascal -trikoopaitakaavalla (Ottobre 4/2013) tehty ja pienennetty 86 senttiseksi. Alla olevaan bodyyn leikkasin kainaloon saakka Rascalin kaavalla ja siitä kavensin alaspäin mentäessä Kisuliinin kaavan (Ottobre 6/2012) mukaiseksi. Kisuliinin kaava on sopivan levyinen 86 senttisenä, mutta pituuteen lisäsin useamman sentin.\nAlla on siis body mustasta trikoosta tai paremminkin bodyn etu- ja takakappaleet. Bodyosa on ommeltu kiinni raglansaumoista ja pääntieltä. Hihat ovat siis yksinkertaisesta kankaasta. Ne piti alunperin tehdä myös mustana, mutta tuo joustocollege loppui kesken ja kankaattoman tammikuun takia uutta ei voinut ostaa. Niinpä tutkailin hetken kangasvarastoja, josta löytyi tuo loppusyksystä Majapuulta ostettu ihana raitatrikoo ja tämä plan B oli jälleen kerran parempi vaihtoehto kuin alkuperäinen suunnitelma :)\nYksi parhaista ompelutarvikeostoista on ollut Prymin nepparipihdit! Niillä saa sekä sirkkarenkaat että nepparit superhelposti sekä tukevasti kiinni eikä tarvitse pelätä sormiensa puolesta, kuten ennen kiinnittäessä ne vasaralla naputellen. Nyt vielä näihin värillisiin Karnaluksissa myytäviin Baby roland -neppareihin saa Prymin leuat paketin mukana, niin niiden kiinnittäminen on myös iisiä. Noh, nyt tuli kyllä joku mittavirhe sillä keskimmäinen neppari meni pari senttiä liikaa vasemmalle, mutta se ei käytössä haittaa yhtään. Käsityönleima, eikös? ;)\nSilityskuva on taas Silhouettella leikattu ja Minnan silitysprässillä kiinnitetty. (Toim. huom. älä väsyneenä työpäivän jälkeen (Minna) keksi poistaa silityskalvon muoviin tarttunutta nukkaa/pölyä vaatteiden teippiharjalla… Voipi olla, että silityskalvo tarttuu teippiharjaan kiinni. Onneksi pysyvää vahinkoa ei sattunut ja silityskalvo saatiin kiinnitettyä kunnialla ;) ) Poika toivoi autopaitaa ja ihastui tähän netistä löytämääni traktorin kuvaan. Pelkkä traktori näytti yksinäiseltä, joten se sai tekstin kaverikseen. T niin kuin traktori. P niin kuin paitabody pappan traktoriapumiehelle :)\nLähettänyt -Jaana- klo 18.50 4 kommenttia:\nLähettänyt -Minna- klo 14.57 12 kommenttia:


Suomelle edustaja Euroopan komission luomualan asiantuntijaryhmään - Luomuinstituutti\nSuomelle edustaja Euroopan komission luomualan asiantuntijaryhmään\nEuroopan komission luomualan asiantuntijaryhmän pysyväksi jäseneksi on nimetty ylitarkastaja, FT Sari Autio Turvallisuus- ja kemikaalivirasto Tukesista. Sari toimi vuosina 2017-20 Luomuinstituutin tutkimuspäällikkönä.\nEuroopan komissio on nimittänyt 13 jäsentä EGTOPin nelivuotiskaudelle 2022 – 2025. EGTOP (Expert Group for Technical Advice on Organic Production) on neuvoa-antava asiantuntijaelin, joka antaa komissiolle lausuntoja esimerkiksi kasvinsuojeluaineiden, lannoitteiden, elintarvike- ja rehunlisäaineiden soveltuvuudesta luomutuotantoon. EGTOPin lausuntojen perusteella komissio täydentää luomussa sallittujen tuotantopanosten luetteloa. Jäsenet ovat puolueettomia, organisaatioista riippumattomia ja heidät on kutsuttu asiantuntijaryhmään oman asiantuntemuksensa perusteella.\nSari Autiolla on 30 vuoden kokemus kemikaalien ympäristöriskien arvioinnista ja tällä hetkellä hän tekee töitä kemiallisten kasvinsuojeluaineiden käytön ja riskien vähentämiseksi EU:n tavoitteiden mukaisesti. Luomutuotannon lisääntymisellä ja integroitujen viljelymenetelmien laajamittaisella omaksumisella on tärkeä rooli EU:n tavoitteiden saavuttamisessa.\nEGTOPin toiminta jakaantuu alatyöryhmiin. Niihin kutsutaan pysyvien edustajien lisäksi jäseniä komission ylläpitämältä varallaololistalta, jossa on 66 eri alojen asiantuntijaa. EGTOPin uuden toimikauden ensimmäisessä kokouksessa 3.2.2022 perustettiin alatyöryhmät kasvinsuojeluaineiden, lannoitteiden, elintarvikkeiden prosessoinnin, rehujen ja lemmikkieläinruokien, pesu- ja desinfiointiaineiden, innovatiivisen rakentamisen sekä teollisen maatalouden kysymyksiin.\nSari Autio nimettiin jäseneksi kasvinsuojeluaineita sekä pesu- ja desinfiointiaineita koskeviin alatyöryhmiin ja viimeksi mainitun puheenjohtajaksi.\nLämpimät onnittelut Sarille!


Autti, Niko (2016)\nTämän opinnäytetyön tarkoituksena oli saada tietoa palotarkastuksen omavalvonnan käytöstä eri pelastuslaitosten alueilla sekä kerätä ajatuksia sen mahdollista kehittämistä varten. Aineistonkeruumenetelmänä käytettiin pääasiallisesti sähköpostia, mutta lisäksi myös henkilökohtaisia haastatteluja tai henkilökohtaisia tiedoksiantoja.\nPalotarkastuksen omavalvontamenetelmää käytetään pelastuslaitoksilla jo melkeinpä ympäri Suomen, mutta pääasiassa omakotitaloissa. Omavalvonnan katsotaan helpottavan työkuormaa, ja siinä nähtiin paljon hyviä puolia. Kehittämisehdotuksina oli saada omavalvonnan palautuslomake sähköiseen käsittelymuotoon sekä myös omavalvonnan laajentaminen koskemaan soveltuvia yritys- ja laitoskohteita kuten maatiloja.\nPalotarkastuksen omavalvonta odottaa lopullista ”läpimurtoa” eli Varanto- hankkeen toteutumista. Varanto on pelastustoimen tietovarantojärjestelmä, johon toivotaan sähköistä palotarkastuslomakkeen palautusmahdollisuutta. Tämä nopeuttaisi ja tehostaisi palotarkastusten tekemistä pienkohteissa, joihin sisältyy niin omakotitalot, kerrostalohuoneistot, rivitalohuoneistot kuin vapaa- ajan asunnotkin.